text:
Chapter 5
1 Kwathi ngomhla wesithathu, uEstere wambatha ezobukumkanikazi, wema entendelezweni engaphakathi yendlu yokumkani, malungana nendlu yokumkani. Waye ukumkani ehleli etroneni yobukumkani bakhe endlwini yobukumkani, malunga nomnyango wendlu.
2 Kwathi, ukumkani akumbona uEstere ukumkanikazi emi entendelezweni, wambabala; ukumkani wayolulela kuEstere intonga yegolide ebisesandleni sakhe. Wasondela ke uEstere, waphatha encamini yentonga leyo.
3 Wathi ukumkani kuye, Unandawoni na, kumkanikazi Estere? Ufuna ntoni na? woyinikwa kude kube sesiqingatheni sobukumkani.
4 Wathi uEstere, Ukuba kuthe kwalunga kukumkani, makeze ukumkani noHaman namhla esidlweni endimenzele sona.
5 Wathi ukumkani, Mngxamiseni uHaman, ukuba enze ngokwelizwi likaEstere. Weza ukumkani noHaman esidlweni abesenzile uEstere.
6 Wathi ukumkani kuEstere esidlweni sewayini, Ucela ntoni na? woyinikwa; ufuna ntoni na? woyenzelwa kude kube sesiqingatheni sobukumkani.
7 Waphendula uEstere, wathi, Kuko oku ukucela kwam nokuthandaza kwam:
8 ukuba ndithe ndababalwa ngukumkani, ukuba kuthe kwalunga kukumkani ukundinika endikucelayo, nokundenzela ukuthandaza kwam, makeze ukumkani noHaman esidlweni, endiya kubenzela sona, ndenze ngomso ngokwelizwi lokumkani.
9 Waphuma uHaman ngaloo mini evuya, enentliziyo echwayithileyo. Ke uthe uHaman, akumbona uMordekayi esangweni lokumkani, engavuki, engashukumi phambi kwakhe, uHaman wazala ngumsindo ngoMordekayi.
10 Ke uHaman wazibamba, waya endlwini yakhe; wathumela wabiza izithandane zakhe, noZereshe umkakhe.
11 UHaman wababalisela ubuqaqawuli bobutyebi bakhe, nobuninzi boonyana bakhe, nako konke ukwenziwa mkhulu kwakhe ngukumkani, nokuphakanyiswa kwakhe phezu kwabathetheli babakhonzi bokumkani.
12 Wathi uHaman, Ngaphezu koko, uEstere ukumkanikazi akangenisanga bani nokumkani esidlweni abesenzile, yaba ndim ndedwa; kananjalo ngomso undimemele kuye nokumkani.
13 Ukanti konke oko akundanelisi, wonke ugama endimbonayo uMordekayi umYuda esahleli esangweni lokumkani.
14 Wathi uZereshe umkakhe nezithandane zakhe zonke kuye, Mabenze umthi ube ziikubhite ezimashumi mahlanu ubude bawo, uthethe kusasa kukumkani, bamxhome uMordekayi kuwo; uye ke nokumkani esidlweni uvuya. Lalunga elo lizwi kuHaman; wawenza umthi lowo.


c: text/html

text:
Chapter 20
1 Wathetha uYehova kuMoses, esithi,
2 Yithi koonyana bakaSirayeli: Umntu ngomntu, koonyana bakaSirayeli, nakubaphambukeli abaphambukele kwaSirayeli, othe wayinika uMoleki imbewu yakhe, wobulawa afe; abantu belizwe eli ize bamxulube ngamatye.
3 Ke mna ndiya kumchasa loo mntu, ndimnqamle, angabikho phakathi kwabantu bakowabo; ngokuba uyinike uMoleki imbewu yakhe, ukuze ayenze inqambi ingcwele yam, alihlambele igama lam elingcwele.
4 Ukuba abantu belizwe elo bathe bawafihla ukuwafihla oku amehlo abo kuloo mntu, ekuyinikeni kwakhe uMoleki imbewu yakhe, abambulala:
5 mna ndomchasa loo mntu nemizalwane yakhe, ndimnqamle, nabo bonke abahenyuza ngokumlandela, behenyuzela ukumlandela uMoleki, bangabikho phakathi kwabantu bakowabo.
6 Loo mphefumlo uthe wabheka kwabanemishologu, nakoosiyazi, uhenyuza ngokubalandela; ndowuchasa loo mphefumlo, ndiwunqamla, ungabikho phakathi kwabantu bakowawo.
7 Ize nizingcwalise nibe ngcwele, ngokuba ndinguYehova, uThixo wenu.
8 Ize niyigcine imimiselo yam niyenze: ndinguYehova oningcwalisayo.
9 Umntu ngomntu, xa athe watshabhisa uyise nonina, wobulawa afe; utshabhise uyise nonina; amagazi akhe makabe phezu kwakhe.
10 Indoda esukuba ikrexeza umkamntu, ikrexeze umfazi wommelwane wakhe, wobulawa afe umkrexezi lowo, kwanomkrexezikazi.
11 Indoda esukuba imlala umkayise, ityhile ubuze bukayise; mababulawe bafe bobabini, amagazi abo makabe phezu kwabo.
12 Indoda esukuba imlala umolokazana wayo, mababulawe bafe bobabini; bazingcolisile; amagazi abo makabe phezu kwabo.
13 Indoda esukuba iyilala indoda njengokuba kulalwa umfazi, abo benze amasikizi: mababulawa bafe bobabini; amagazi abo makabe phezu kwabo.
14 Indoda esukuba izeka inkazana nonina, ngamanyala lawo; mabatshiswe ngomlilo, kwayona nabo, kungabikho manyala phakathi kwenu.
15 Indoda esukuba ilala into ezitho zine, mayibulawe ife; naloo nto izitho zine niyibulale.
16 Inkazana esukuba isondela entweni ezitho zine, nokuba yiyiphi na, ukuba izekwe yiyo, mayibulawe inkazana leyo; naloo nto izitho zine mayibulawe ife; amagazi azo makabe phezu kwazo.
17 Indoda esukuba izeka udade wayo, intombi kayise, nokuba yintombi kanina, yabubona ubuze bakhe, wabubona yena ubuze bayo, benze ubugqwirha; bonqanyulwa emehlweni oonyana babantu bakowabo; ityhile ubuze bodade wayo; yobuthwala ubugwenxa bayo.
18 Indoda esukuba imlala umfazi enomzi yabutyhila ubuze bakhe, yalenza laba ze ithende lakhe, naye walityhila ithende lamagazi akhe: bonqanyulwa bobabini, bangabikho phakathi kwabantu bakowabo.
19 Ubuze bonyokokazi nobodada boyihlo uza ungabutyhili, ngokuba uyenza ibe ze inyama yakhe; bobuthwala ubugwenxa babo.
20 Indoda esukuba imlala umkayisekazi, yabutyhila ubuze boyisekazi: bosithwala isono sabo, bafe bengenamntwana.
21 Indoda esukuba izeka umfazi womntakayise, yinto engcolileyo leyo: ityhila ubuze bomntakayise; abayi kuba namntwana.
22 Ize niyigcina imimiselo yam yonke, namasiko am onke, niwenze, ukuze linganihlanzi ilizwe elo ndinisa kulo ukuba nihlale kulo.
23 Ize ningahambi emimiselweni yohlanga olo ndilugxothayo ebusweni benu; ngokuba bazenzile zonke ezo nto, ndakruquka ngabo.
24 Ndathi ke kuni, Nina niya kulidla ilifa ilizwe labo; ndininikila mna ukuba libe lilifa kuni, ilizwe elibaleka amasi nobusi. NdinguYehova, uThixo wenu, onahluleyo kwezinya izizwe.
25 Ize niyahlule into ezitho zine ehlambulukileyo kweyinqambi, nentaka eyinqambi kwehlambulukileyo, ningayenzi imiphefumlo yenu ibe nezothe ngento ezitho zine, nangentaka, nangento yonka enambuzelayo emhlabeni, endinahluleyo nayo kuba iyinqambi.
26 Ize nibe ngcwele kum, ngokuba ndiyiNgcwele, mna Yehova; ndanahlula kwezinye izizwe, ukuba nibe ngabam.
27 Indoda nenkazana xa bathe baneshologu, baba ngoosiyazi, mababulawe bafe. Boxulutywa ngamatye, amagazi abo abe phezu kwabo.

robotstxt: allowed

filter: keep


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
3 Qhubeka ubakhumbuza ukuba balulamele+ baze bathobele oorhulumente namagunya alawulayo,+ balungele wonke umsebenzi olungileyo,+
2 bangathethi kakubi nangabani na, bangabi ngabathanda ukulwa,+ babe ngabanengqiqo,+ bebonisa ubulali kubantu bonke.+
3 Kuba kwanathi sasikhe asabi nangqiqo, singathobeli, silahlekiswa, singamakhoboka eminqweno neziyolo ezahlukahlukeneyo, siqhubeka ebubini nasemoneni, sisenyanyeka, sithiyana.+
4 Noko ke, xa ububele+ nothando uMsindisi wethu,+ uThixo, analo ngomntu, lwabonakaliswayo,+
5 kungekhona ngenxa yemisebenzi+ yobulungisa esayenzayo,+ kodwa ngokwenceba+ yakhe, wasisindisa ngokuhlamba+ okwasizisa ebomini+ nangokwenziwa batsha kwethu ngomoya oyingcwele.+
6 Lo moya wawuthulula ngokobutyebi phezu kwethu ngoYesu Kristu uMsindisi wethu,+
7 ukuze, sakuba sivakaliswe singamalungisa+ ngenxa yobubele bakhe obungasifanelanga,+ sibe ziindlalifa+ ngokwethemba lobomi obungunaphakade.+
8 Lithembekile eli lizwi,+ yaye ndinqwenela ukuba nime niqinile ngokuthe rhoqo ngokuphathelele ezi zinto, ukuze abo bakholiweyo kuThixo bagcine iingqondo zabo zikwimisebenzi emihle.+ Ezi zinto zintle yaye ziyingenelo ebantwini.
9 Kodwa zicezele iimbuzwano zobudenge+ nemilibo yokuzalwa+ neembambano+ nokulwa ngoMthetho,+ kuba oko kungamampunge yaye kuphuthile.
10 Yena umntu okhuthaza ihlelo,+ mgatye+ emva kwesiluleko sokuqala nesesibini;+
11 usazi ukuba umntu onjalo uye waphambukiswa endleleni yaye uyona, ezigwebele isohlwayo ngokwakhe.+
12 Xa ndithe ndathuma uArtemas okanye uTikiko+ kuwe, yenza unako-nako wokuza kum eNikopoli, kuba apho kulapho ndigqibe ukubuchithela khona ubusika.+
13 Mbonelele ngenyameko uZenas, yena uwaziyo uMthetho, noApolo kuhambo lwabo, ukuze bangasweli nto.+
14 Abantu bethu bona mabafunde ukuhlala besenza imisebenzi emihle khon’ ukuze bahlangabezane neentswelo zabo,+ ukuze bangabi ngabangenasiqhamo.+
15 Bayabulisa bonke abalapha kunye nam.+ Ndibulisele kwabo banomsa ngathi elukholweni.
Ngamana ububele obungasifanelanga bungaba nani nonke.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Tito 3
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IMBONISELO (YOKUFUNDISA) Septemba 2013
Eli phephancwadi liza kuthetha ngendlela esinokuzenza ngayo izigqibo zobulumko, someleze ulwalamano lwethu noYehova uThixo, size sincedwe zizikhumbuzo zikaYehova.
Vumela Amagama Abonisa Ukuchasana Kwezibakala Akuncede
UYesu wayesebenzisa amagama abonisa ukuchasana kwezibakala. Funda indlela onokusebenzisa ukuthelekisa izibakala ngayo ukuze uncede abanye bafunde inyaniso yeBhayibhile.
Izikhumbuzo ZikaYehova Zikholosekile
UYehova ebesoloko esebenzisa izikhumbuzo ukuze akhokele abantu bakhe. Kutheni sinokukholosa ngezikhumbuzo zikaThixo namhlanje?
Izikhumbuzo ZikaYehova Mazibe Kukugcoba Kwentliziyo Yakho
Ngaba uyavuyiswa kukuthobela imiyalelo kaYehova, okanye ngaba ukhe uvakalelwe kukuba iluxanduva? Yintoni esinokuyenza ukuze sikwazi ukukholosa ngezikhumbuzo?
Ngaba Utshintshile?
Kutheni kufuneka amaKristu afune ‘ukuguquka’? Yintoni le emele itshintshwe, ibe lunokwenziwa njani olo tshintsho?
Yenza Izigqibo Zobulumko
Sinokuqinisekisa njani ukuba izigqibo esizenzayo ziyavisisana nokuthanda kukaThixo? Yintoni enokusinceda sizifezekise izigqibo esizenzileyo?
Ubuvulindlela Bomeleza Ulwalamano Lwethu NoThixo
Funda ngeendlela ezisibhozo okunokukunceda ngazo ukuba nguvulindlela womeleze ulwalamano lwakho noYehova. Yintoni enokukunceda ungatyhafi?
Imibuzo Evela Kubafundi
Njengoko kuchazwe kwincwadi kaYohane 11:


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
25 Nale yimizekeliso kaSolomon+ eyakhutshelwa ngamadoda kaHezekiya ukumkani wakwaYuda:+
2 Uzuko lukaThixo kukugcina umbandela oyimfihlelo,+ yaye uzuko lookumkani kukugocagoca umbandela.+
3 Ukuphakama kwamazulu+ nobunzulu bomhlaba,+ nentliziyo yookumkani, oko akuphengululeki.+
4 Shenxisa intlenge kwisilivere, kwaye yonke iya kusulungeka.+
5 Mabashenxiswe abangendawo phambi kokumkani,+ ize itrone yakhe imiselwe ngokuqinileyo ngobulungisa.+
6 Musa ukuzibeka ezimbekweni phambi kokumkani,+ yaye musa ukuma endaweni yezikhulu.+
7 Ngokuba kulunge ngakumbi ngaye ukuthi kuwe: “Yiza apha,”+ kunokuba akuthobe phambi kwesidwangube esibonwe ngamehlo akho.+
8 Musa ukungxama ngokuya kuchophela ityala, ukuze kungabuzwa nto ngoko uya kukwenza ekuqoshelisweni kwalo xa idlelane lakho likuthoba.+
9 Gweba ibango lakho kunye nedlelane lakho,+ uze ungalityhili igqugula lomnye;+
10 ukuze angakuhlazisi okuphulaphuleyo yaye ingxelo embi ngawe ingabi nakukhunjulwa.
11 Linjengama-apile egolide kwinto yesilivere ekroliweyo ilizwi elithethwe ngexesha elifanelekileyo.+
12 Licici legolide, nesihombo segolide esikhethekileyo, umohlwayi kwindlebe evayo.+
13 Unjengokuphola kwekhephu+ ngomhla wesivuno umthunywa kwabo bamthumayo, kuba ubuyisela kanye umphefumlo weenkosi zakhe.+
14 Ungamafu anomoya nomoya ongenazantyalantyala zemvula umntu oqhayisa ngesipho sobuxoki.+
15 Ngomonde umphathi uyacengeka, yaye ngolwimi olunobulali unokwaphula ithambo.+
16 Ngaba ufumene ubusi?+ Yidla obukulingeneyo, uze ungathabathi obuninzi kakhulu uze ubuhlanze.+
17 Lunqabise unyawo lwakho kwindlu yedlelane lakho, ukuze lingadikwa nguwe lize likuthiye.
18 Unjengegqudu lokulwa nekrele notolo oluloliweyo umntu ongqina ubugqina bobuxoki ngedlelane lakhe.+
19 Injengezinyo elaphukileyo, nonyawo oluxengaxengayo intembelo kozingqina eliqhophololo ngemini yokubandezeleka.+
20 Okhulula isambatho ngemini yengqele unjengeviniga phezu kwealkali nanjengemvumi yeengoma kwintliziyo edakumbileyo.+
21 Ukuba okuthiyayo ulambile, mnike isonka adle; yaye ukuba unxaniwe, mnike amanzi asele.+
22 Kuba ufumba amalahle phezu kwentloko yakhe,+ yaye uYehova uya kukuvuza.+
23 Umoya ovela emntla uzisa izantyalantyala zemvula ngokungathi kungenimba;+ yaye ulwimi oludiza imfihlelo, bubuso obuqalekisiweyo.+
24 Kulunge ngakumbi ukuhlala phezu kwembombo yophahla kunokuhlala endlwini nomfazi onosukuzwano.+
25 Njengamanzi abandayo emphefumlweni odiniweyo,+ injalo ingxelo elungileyo evela kwilizwe elikude.+
26 Ngumthombo ongcolileyo nequla elonakeleyo olungileyo xa ehexa phambi kongendawo.+
27 Ukudla ubusi obuninzi akulunganga;+ nabantu xa befuna uzuko lwabo, ngaba luzuko?+
28 Unjengesixeko esityhoboziweyo, esingenaludonga, umntu ongenakuwuthintela umoya wakhe.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
IMizekeliso 25
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 10
1 USamuweli wathabatha igutyana leoli, wamgalela entloko, wamanga, wathi, Inene, uYehova ukuthambisile ukuba ube yinganga yelifa lakhe.
2 Ekumkeni kwakho kum namhla, uya kufumana amadoda amabini ngasengcwabeni likaRakeli, emdeni wakwaBhenjamin, eTseletsa; aya kuthi kuwe, Zifunyenwe iimazi zamaesile obuye kuzifuna. Yabona, ukuyekile uyihlo ukuthetha ngeemazi zamaesile ezo; unesithukuthezi ngani, esithi, Ndiya kuthini na ngonyana wam.
3 Ugqithile apho, woqhubela phambili, ufike kumoki weTabhore, uhlangane khona namadoda amathathu enyuka esiya kuThixo eBheteli, enye ithwele amatakane amathathu, enye ithwele iintenda zezonka ezithathu, enye ithwele intsuba yewayini.
4 Okubuza ukuphila kwakho, akunike izonka ezibini; uzithabathe ezandleni zawo.
5 Emveni koko uya kufika eGibheha kaThixo, apho kukhoyo ikampu yamaFilisti; kuthi, xa ufikileyo emzini apho, uthane nqiphu negqiza labaprofeti, lisihla livela esigangeni, phambi kwalo ingumrhubhe, nengqongqo, nogwali, nohadi, beprofeta.
6 UMoya kaThixo wokufikela ngamandla, uprofete ndawonye nabo, uguquke ube mntu wumbi.
7 Kothi, xa ithe yafika kuwe loo miqondiso, uzenzele njengoko siya kufumana ngako isandla sakho; ngokuba uThixo unawe;
8 uhle uye phambi kwam eGiligali. Yabona, ndiyehla, ndiza kuwe, ukuze ndinyuse amadini anyukayo, ndibingelele imibingelelo yoxolo. Wolinda imihla esixhenxe ndide ndize kuwe, ndikwazise oko uya kukwenza.
9 Wathi uSawule, akuthi khwitshi ukuba emke kuSamuweli, uThixo wamguqula, wanantliziyo yimbi. Yafika yonke loo miqondiso kwangayo loo mini.
10 Bafika eGibheha apho, nalo igqiza labaprofeti limkhawulela; wamfikela ngamandla uMoya kaThixo, waprofeta phakathi kwabo.
11 Kwathi, bakumbona bonke ababemazi ngaphambili, eprofeta ndawonye nabaprofeti, bathi abantu omnye komnye, Uhliwe yintoni na unyana kaKishe? Ukubaprofeti noSawule na?
12 Waphendula umntu wakhona, wathi, Ngubani na uyise wabo? Ngenxa yoko kwabakho umzekeliso wokuthi, Ukubaprofeti noSawule na?
13 Wagqiba ukuprofeta, waya esigangeni.
14 Wathi uyisekazi kaSawule kuye, nakumfana lowo, Beniye phi na? Wathi, Besifuna iimazi zamaesile; sakubona ukuba asizifumani, saya kuSamuweli.
15 Wathi uyisekazi kaSawule, Khawundixelele ukuba utheni na uSamuweli kuni.
16 Wathi uSawule kuyisekazi, Usixelele ukuba zifunyenwe iimazi zamaesile. Ke ngobukumkani, abethethe ngabo uSamuweli, akamxelelanga nto.
17 Ke kaloku uSamuweli wabahlabela umkhosi abantu;
18 beza kuYehova eMizpa. Wathi koonyana bakaSirayeli, Utsho uYehova, uThixo kaSirayeli, ukuthi, Ndawanyusa mna amaSirayeli eYiputa, ndanihlangula esandleni samaYiputa, nasesandleni sezikumkani zonke ezanixinayo.
19 Namhla ke nimcekisile nina uThixo wenu, owanisindisayo ebubini benu bonke, nasekubandezelweni konke, nathi kuye, Simisele ukumkani phezu kwethu. Kaloku ke zimiseni phambi koYehova ngokwezizwe zenu, nangokwamawaka enu.
20 Wazisondeza ke uSamuweli zonke izizwe zakwaSirayeli, kwathatyathwa isizwe sakwaBhenjamin.
21 Wasisondeza isizwe sakwaBhenjamin ngokwemizalwane yaso, kwathatyathwa umzalwane wakwaMatri, kwathatyathwa ke uSawule unyana kaKishe. Bamfuna, abamfumana.
22 Babuya babuza kuYehova, bathi, Uselefikile na umntu? Wathi uYehova, Nanko ezimele yena phantsi kwempahla.
23 Babaleka, bamthabatha apho. Wema phakathi kwabantu, wamde kubantu bonke, ethabathela emagxeni anyuse.
24 Wathi uSamuweli kubantu bonke, Niyambona na lo unyuliweyo nguYehova; ukuba akukho unjengaye ebantwini bonke? Baduma bonke abantu, bathi, Makadle ubomi ukumkani!
25 USamuweli walithetha ebantwini isiko lobukumkani, walibhala encwadini, wayibeka phambi koYehova. USamuweli wabandulula abantu bonke; baya elowo endlwini yakhe.
26 Naye uSawule waya endlwini yakhe eGibheha; lahamba naye iqela elinobukroti, elintliziyo zichukunyisiweyo nguThixo.
27 Ke bona abangamatshijolo bathi, wothini na ukusisindisa lo? Bamdela; abamzisela mnikelo. Yena wanga akeva.


text:
Chapter 2
1 Kwafika ke ilizwi likaYehova kum, lisithi,
2 Yiya, umemeze ezindlebeni zeYerusalem, uthi, Utsho uYehova ukuthi, Ndikukhumbulele inceba yobutsha bakho, uthando lobutshakazi bakho, ukundilandela kwakho entlango, ezweni elingahlwayelwayo.
3 Ubengcwele uSirayeli kuYehova, intlahlela yakhe yongeniselo; bonke abamdlayo bozeka ityala, bofikelwa bububi; utsho uYehova.
4 Liveni ilizwi likaYehova, ndlu kaYakobi, nonke mizalwane yendlu kaSirayeli.
5 Utsho uYehova ukuthi, Bafumana bubi buni na kum ooyihlo, le nto bakhwelela kude kum, balandela izinto ezingento, baba yinto engeyakonto?
6 Abatsho ukuthi, Uphi na uYehova owasinyusayo, wasikhupha ezweni laseYiputa, owasihambisa entlango, ezweni eliyinkqantosi, lezihogo, ezweni elingumqwebedu, elethunzi lokufa, ezweni elingacandi mntu, elingahlali mntu?
7 Ndaningenisa ezweni elimasimi achumayo, ukuba nidle iziqhamo zalo, nezinto ezilungileyo zalo; ukanti nakungena nalenza inqambi ilizwe lam, ilifa lam nalenza langamasikizi.
8 Ababingeleli abatshongo ukuthi, Uphi na uYehova? Abaphathi bomyalelo abandazanga, nabalusi bakreqa kum; nabaprofeti baprofeta ngoBhahali, balandela abangancedi nto.
9 Ngako oko ndisaya kubambana nani, utsho uYehova, ndibambane noonyana boonyana benu.
10 Kuba welani, niye eziqithini zamaKiti, nibone; nithume nakwaKedare, nigqale kunene, nikhangele ukuba zikhe zakho na izinto ezinjalo;
11 ukuba uhlanga lwakhe lwananisa na ngoothixo balo, bengethixo ke bona? Ke bona abantu bam banane ngozuko lwabo into engancediyo.
12 Mangaliswani, mazulu, yile nto, nibe namanwele, niqothole kunene; utsho uYehova.
13 Ngokuba benze ububi obubini abantu bam: bandishiyile mna, thende lamanzi aphilileyo; bazimbele amaqula, amaqula aqhekekileyo, angagcini manzi.
14 USirayeli ulikhoboka na? Ulelizalelwe ekhaya na? Kungathubani na, ukuba abe yinto ephangiweyo?
15 Zimbharhulele iingonyama ezintsha, zalikhupha izwi lazo, zalenza laba senkangala ilizwe lakhe, imizi yakhe yafakwa isikhuni, ayaba nabemi.
16 Kananjalo oonyana baseNofu nabaseTapanesi badlela elukakayini lwakho.
17 Oko asikukwenza kwakho na, ngokushiya kwakho uYehova uThixo wakho, ngexesha abekuhambisa ngendlela?
18 Okanye yintoni na enawe nendlela yaseYiputa, ukuba usele amanzi oMnayile? Yintoni na enawe nendlela yaseAsiriya, ukuba usele amanzi oMlambo lowo?
19 Buya kukuthethisa ububi bakho, nokuphamba kwakho kuya kukohlwaya; yazi ke ubone, ukuba kubi, kukrakra, ukumshiya uYehova uThixo wakho, nokuthi ungankwantyi phambi kwam; itsho iNkosi, uYehova wemikhosi.
20 Ngokuba kususela kwakude, uyaphule idyokhwe yakho, waziqhawula izitropu zakho; wathi, Andiyi kukukhonza; kuba ezindulini zonke ezinde, naphantsi kwemithi yonke eluhlaza, wazolula ngokwehenyukazi.
21 Mna ke ndakutyala ungumdiliya wohlobo, wonke uphela uyimbewu yenyaniso; utheni na ke ukujika, ube ngamasebe angcakacileyo omdiliya ongeguwo kum?
22 Ungafanelana uzihlikihla ngesoda, wathabatha isepha eninzi: ubugwenxa bakho buhleli budyobhekile phambi kwam; itsho iNkosi uYehova.
23 Ungathini na ukuthi, Andizenzanga inqambi, andibalandelanga ooBhahali? Yibone indlela yakho emfuleni lowo, ukwazi okwenzileyo, wena mazi yenkamela enamendu, etshobela ngapha nangapha;
24 mazi ye-esile lasendle, eqhele intlango, ethi ngokunqwena kwayo isezele umoya; ukungxamela kwayo inkunzi, ngubani na ongakubuyisayo? Bonke abayifunayo abazidinisi; boyifumana ngenyanga yayo.
25 Luthintele unyawo lwakho lungabi ze, nomqala wakho unganxanwa. Uthi ke wena, Kuncamekile; hayi, kuba ndibathandile abasemzini, ndiya kubalandela ke.
26 Njengokudana kwesela lakufunyanwa, kunjalo ukudana kwendlu kaSirayeli: bona ngokwabo, nookumkani babo, nabathetheli babo, nababingeleli babo, nabaprofeti babo;
27 besithi emthini, Ungubawo; nasetyeni, Undizele; ngokuba bandinikela ikhosi, abandinikela buso ngexesha ke lobubi babo baya kuthi, Suk’ ume usisindise.
28 Baphi na kaloku oothixo bakho ozenzeleyo? Mabasuke beme, ukuba boba nokukusindisa na ngexesha lobubi bakho; kuba oothixo bakho babengangenani lemizi yakho, Yuda.
29 Yini na ukuba nibambane nam? Nonke niphela nikreqile kum; utsho uYehova.
30 Ndifumane ndababetha oonyana benu; intethiso abayamkelanga; ikrele lenu lidle abaprofeti benu njengengonyama edlavulayo.
31 Sizukulwanandini, likhangeleni ilizwi likaYehova. Bendiyintlango na kuSirayeli? Bendililizwe lesithokothoko na? Kungathuba lini na ukuba bathi abantu bam, Siyaphaphatheka, asizi kuwe?
32 Iyazilibala na intombi izivatho zayo, umtshakazi uyazilibala na iinqwemesha zakhe? Ke bona abantu bam bandilibele imihla engenakubalwa.
33 Uyakwazi ukuyilungisa indlela yakho ngokufuna uthando; ngako oko iindlela zakho uziqhelisa izinto ezimbi.
34 Kwanasemasondweni akho kufumaneka igazi lemiphefumlo yamahlwempu amsulwa; akuwafumananga egqobhoza zindlu: bekungenxa yoku konke.
35 Ukanti uthi ke, Ndimsulwa, ewe, umsindo wakhe ubuyile kum. Yabona, ndiya kumangalelana nawe ngenxa yokuba usithi, Andonanga.
36 Yini na ukuba uzulazule kangaka, uyijike indlela yakho? Uya kudana ngenxa yeYiputa, njengokuba udanile ngenxa yeAsiriya.
37 Nakuyo leyo uya kuphuma, zisentloko izandla zakho; ngokuba uYehova uya kubacekisa okholose ngabo, ungabi nampumelelo ngabo.


text:
Ningbo Jiatong Optoelectronic Technology CO., LTD
yasekwa ngo-2004 kwaye ibekwe Longshan Town, Cixi City, Zhejiang, China, kufuphi Ningbo port. Lufikelela kuyo indawo ka-30,000 m 2 , iqeshe abasebenzi 350. Thina professional umenzi izibane isixhobo egxininisa kuphando, uphuhliso kunye ezintsha lweemveliso zokukhanyisa ezahlukeneyo, ubugcisa kunye nezisombululo, kwaye nee-amandla oluhlangeneyo imveliso yoyilo & nophuhliso, izahlulo processing, ibandla imveliso njl
Ukuthembela uncedo ezifanelekileyo zeqela mveliso, yaye ingqiqo ulawulo olugqwesileyo kunye indlela supply chain, a phambili kakuhle iindleko iye ...


text:
IKOMITI embaxa yeANC (NEC) ixakekile yingxoxo etshisa ibunzi e-St George’s Hotel e-Irene eRhawutini ngoMvulo, apho phakathi kwezinye izinto, kuxoxwa ngesikhokelo sikaSihlalo weANC eMpuma Koloni uOscar Mabuyane.
Isikhokelo sikaMabuyane besonyulwe ekuqaleni kwenyanga ephelileyo kwinkomfa eyayibanjelwe eMonti neyashiya iingxwelerha emva komlo phakathi kwabaxhasi bakaMabuyane kwakunye nabo beNkulumbuso uPhumulo Masualle, obefuna isihlandlo sesithathu njengoSihlalo walo mbutho kweli phondo.
Kuvakala ukuba le ngxoxo ngesikhokelo sikaMabuyane ibitshisa ibunzi ngeCawe, kangangokuba ikomiti esebenzayo yeANC (NWC) kuye kwanyanzeleka ukuba iphinde iqhoboshe indlela eyihlele ngayo ingxelo malunga nendlela eyaqhuba ngayo le nkomfa yaseMonti.
Isithethi seANC uZizi Kodwa uthi le ngxelo yeNWC, ngale nkomfa yaseMpuma Koloni, bekulindeleke ukuba ithiwe thaca phambi kwesigqeba seNEC ukuze kujongwe ukuba sinegunya lokukhokela kusini na.
UKodwa ukwawakhabile amarhe athi kukhe kwakho ingxoxo malunga nokugxothwa esihlalweni uNobhala walo mbutho kuzwelonke uGwede Mantashe.


text:
Chapter 65
1 Kumongameli. Umhobe kaDavide. Ingoma. Ukuthozama kuyindumiso kuwe, Thixo, eZiyon; Sizaliswa kuwe isibhambathiso.
2 Wena mphulaphuli wemithandazo, Iza kuwe inyama yonke.
3 Zindoyisile nje iindawo zobugwenxa, Ukreqo lwethu uyaluxolela wena ngocamagushelo.
4 Hayi, uyolo lomnyulayo, umsondeze Ukuba ahlale ezintendelezweni zakho! Siya kuzihluthisa ngokulunga kwendlu yakho, Kwetempile yakho engcwele.
5 Usiphendula ngezenzo ezoyikekayo zobulungisa, Thixo osisindisayo; Nkoloseko yeziphelo zonke zehlabathi, neyolwandle olukude;
6 Ulozinzisa iintaba ngamandla akhe, Ebhinqe ubugorha;
7 Ulodambisa ukugquma kweelwandle, ukugquma kwamaza azo, Nokuxokozela kwezizwe.
8 Bayayoyika imiqondiso yakho abemi beziphelo zehlabathi. Umemelelisa ukuvela kokusa nokuhlwa.
9 Uwuvelele umhlaba, wawunyela, Wawutyebisa kakhulu. Umjelo kaThixo uzele ngamanzi: Walungisa ingqolowa yabo, ngokuba uwenjenje ukuwulungisa.
10 Useza ihluthe imisele yawo; Unyakamisa imiqela yawo. Uthambisa ngeziphango; Usikelela izilimo zawo.
11 Uwuthwesile umnyaka wokulunga kwakho, Imikhondo yakho itsitsa ukutyeba.
12 Ayatsitsa amakriwa entlango, Iinduli zizibhinqise umgcobo.
13 Amadlelo anxibe imihlambi yeenkomo; Iintili zambethe ingqolowa. Yonke into iyaduma, yonke into iyavuma.


text:
Chapter 2
1 Ndaphakamisa amehlo am, ndakhangela, Nanko umntu ephethe ngesandla ulutya lokulinganisa.
2 Ndathi ke, Uya ngaphi na? Wathi kum, Ndiya kulinganisa iYerusalem, ndibone ukuba bungakanani na ububanzi bayo, bungakanani na ubude bayo.
3 Naso ke isithunywa esibe sithetha nam siphuma, kuphuma nesinye isithunywa, sisiya kusikhawulela.
4 Sathi kuso, Gidima, uthethe nalaa ndodana, uthi, IYerusalem iya kuhlala ngokwamaphandle, ngenxa yobuninzi babantu neenkomo eziphakathi kwayo.
5 Ndiya kuba ludonga lomlilo kuyo mna ngeenxa zonke, utsho uYehova; ndibe bubuqaqawuli phakathi kwayo.
6 Wenani! wenani! Sabani ezweni langasentla, utsho uYehova; ngokuba ndiniphangalalisa njengemimoya yomine yezulu; utsho uYehova.
7 Wa, Ziyon! Zisindise, wena uhleli nentombi enguBhabheli.
8 Ngokuba utsho uYehova wemikhosi ukuthi, Undithume ukuphuthuma uzuko ezintlangeni ezanibhunyulayo; ngokuba onichukumisayo, uchukumisa ukhozo lweliso lakhe.
9 Ngokuba, uyabona, ndiya kulingisa ngesandla sam kuzo, zibe ngamaxhoba kwababezikhonza; nazi ukuba uYehova wemikhosi undithumile.
10 Memelela uvuye, ntombi inguZiyon; ngokuba, uyabona, ndiyeza, ndihlale phakathi kwakho; utsho uYehova.
11 Kuya kuthelela kuYehova iintlanga ezininzi ngaloo mini, zibe ngabantu bam, ndihlale phakathi kwakho; wazi ukuba uYehova wemikhosi undithumele kuwe.
12 UYehova uya kumdla ilifa uYuda, isahlulo sakhe emhlabeni ongcwele, abuye ayinyule iYerusalem.
13 Mayithi tu yonke inyama phambi koYehova; ngokuba esukile ekhayeni lakhe elingcwele.


text:
Chapter 7
1 Kwathi, mini uMoses wagqiba ukuwumisa umnquba, nokuwuthambisa nokuwungcwalisa wona, nempahla yawo yonke, nokusithambisa nokusingcwalisa isibingelelo neempahla zaso zonke,
2 izikhulu zakwaSirayeli eziziintloko zeendlu zooyise, ezizizikhulu zezizwe ezibe zisongamela ababalwayo, zasondeza iminikelo.
3 Zawuzisa umnikelo wazo phambi koYehova, iinqwelo ezinophahla zantandathu, neenkomo zalishumi elinambini: yayinqwelo kwizikhulu ezibini, yayinkomo kwisikhulu esinye; zazisondeza phambi komnquba.
4 Wathetha uYehova kuMoses, esithi,
5 Zithabathe kuzo zibe zezokusebenza umsebenzi wentente yokuhlangana, uzinike abaLevi, elowo ngokomsebenzi wakhe.
6 Wazithabatha ke uMoses iinqwelo neenkomo, wazinika abaLevi.
7 Ezimbini iinqwelo neenkomo ezine wazinika oonyana bakaGershon ngokomsebenzi wabo;
8 ezine iinqwelo neenkomo ezisibhozo wazinika oonyana bakaMerari ngokomsebenzi wabo, esandleni sikaItamare, unyana ka-Aron umbingeleli.
9 Ke oonyana bakaKehati akabanikanga nto, ngokuba umsebenzi wengcwele obuphezu kwabo bebewuthwala ngegxalaba bona.
10 Zasondeza izikhulu iminikelo yokusungulwa kwesibingelelo mini sathanjiswa, zawusondeza izikhulu umnikelo wazo phambi kwesibingelelo.
11 Wathi uYehova kuMoses, Soba sinye isikhulu ngemini, soba sinye isikhulu ngemini, ukusondeza umsondezo waso, ukusisungula isibingelelo.
12 Owawusondezayo umsondezo wakhe ngemini yokuqala waba nguNashon unyana ka-Aminadabhi, wesizwe sakwaYuda.
13 Umsondezo wakhe waba sisitya esinye sesilivere, bulikhulu elinamanci mathathu eeshekele ubunzima baso; sasinye isitya sokutshiza sesilivere esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
14 lwalunye ukhamba lwegolide oluziishekele ezilishumi, luzele sisiqhumiso;
15 yanye inkunzi entsha, ithole lenkomo, yanye inkunzi yemvu, yanye imvana emnyaka mnye, zizezedini elinyukayo ke ezo;
16 yanye inkunzi yebhokhwe exhonti yedini lesono;
17 ezombingelelo woxolo zambini iinkomo, zantlanu iinkunzi zezimvu, zantlanu iibhokwe, zantlanu iimvana ezimnyaka mnye. Nguwo lowo umsondezo kaNashon, unyana ka-Aminadabhi.
18 Ngemini yesibini kwasondeza uNataniyeli unyana kaTsuhare, inkulu yakwaIsakare.
19 Wasondeza umsondezo wakhe, waba sisitya esinye sesilivere, bulikhulu elinamanci mathathu eeshekele ubunzima baso; sasinye isitya sokutshiza sesilivere esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
20 lwalunye ukhamba lwegolide oluziishekele ezilishumi, luzele sisiqhumiso;
21 yanye inkunzi entsha, ithole lenkomo, yanye inkunzi yemvu, yanye imvana emnyaka mnye, zizezedini elinyukayo ke ezo.
22 Yanye inkunzi yebhokhwe exhonti yedini lesono;
23 ezombingelelo woxolo zambini iinkomo, zantlanu iinkunzi zezimvu, zantlanu iibhokhwe, zantlanu iimvana ezimnyaka mnye. Nguwo lowo umsondezo kaNataniyeli, unyana kaTsuhare.
24 Ngemini yesithathu kwasondeza inkulu yoonyana bakaZebhulon, uEliyabhi, unyana kaHelon.
25 Umsondezo wakhe waba sisitya esinye sesilivere, bulikhulu elinamanci mathathu eeshekele, ubunzima baso; sasinye isitya sokutshiza sesilivere esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
26 lwalunye ukhamba lwegolide oluziishekele ezilishumi, luzele sisiqhumiso;
27 yanye inkunzi entsha, ithole lenkomo, yanye inkunzi yemvu, yanye imvana emnyaka mnye, zizezedini elinyukayo ke ezo;
28 yanye inkunzi yebhokhwe exhonti yedini lesono;
29 ezombingelelo woxolo zambini iinkomo, zantlanu iinkunzi zezimvu, zantlanu iibhokhwe, zantlanu iimvana ezimnyaka mnye. Nguwo lowo umsondezo kaEliyabhi, unyana kaHelon.
30 Ngemini yesine kwasondeza inkulu yoonyana bakaRubhen, uElitsure unyana kaShedeyure.
31 Umsondezo wakhe waba sisitya esinye sesilivere, bulikhulu elinamanci mathathu eeshekele ubunzima baso; sasinye isitya sokutshiza sesilivere esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
32 lwalunye ukhamba lwegolide oluziishekele ezilishumi, luzele sisiqhumiso;
33 yanye inkunzi entsha, ithole lenkomo, yanye inkunzi yemvu, yanye imvana emnyaka mnye, zizezedini elinyukayo ke ezo;
34 yanye inkunzi yebhokhwe exhonti yedini lesono;
35 ezombingelelo woxolo zambini iinkomo, zantlanu iinkunzi zezimvu, zantlanu iibhokhwe, zantlanu iimvana ezimnyaka mnye. Nguwo lowo umsondezo kaElitsure, unyana kaShedeyure.
36 Ngemini yesihlanu kwasondeza inkulu yoonyana bakaSimon, uShelumiyeli, unyana kaTsurishadayi.
37 Umsondezo wakhe waba sisitya esinye sesilivere, bulikhulu elinamanci mathathu eeshekele ubunzima baso; sasinye isitya sokutshiza sesilivere esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
38 lwalunye ukhamba lwegolide oluziishekele ezilishumi, luzele sisiqhumiso;
39 yanye inkunzi entsha, ithole lenkomo, yanye inkunzi yemvu, yanye imvana emnyaka mnye, zizezedini elinyukayo ke ezo;
40 yanye inkunzi yebhokhwe exhonti yedini lesono;
41 ezombingelelo woxolo zambini iinkomo, zantlanu iinkunzi zezimvu, zantlanu iibhokhwe, zantlanu iimvana ezimnyaka mnye. Nguwo lowo umsondezo kaShelumiyeli, unyana kaTsurishadayi.
42 Ngemini yesithandathu kwasondeza inkulu yoonyana bakaGadi, uEliyasafu, unyana kaDehuweli.
43 Umsondezo wakhe waba sisitya esinye sesilivere, bulikhulu elinamanci mathathu eeshekele ubunzima baso; sasinye isitya sokutshiza sesilivere esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
44 lwalunye ukhamba lwegolide oluziishekele ezilishumi, luzele sisiqhumiso;
45 yanye inkunzi entsha, ithole lenkomo, yanye inkunzi yemvu, yanye imvana emnyaka mnye, zizezedini elinyukayo ke ezo;
46 yanye inkunzi yebhokhwe exhonti yedini lesono;
47 ezombingelelo woxolo zambini iinkomo, zantlanu iinkunzi zezimvu, zantlanu iibhokhwe, zantlanu iimvana ezimnyaka mnye. Nguwo lowo umsondezo kaEliyasafu, unyana kaDehuweli.
48 Ngemini yesixhenxe kwasondeza inkulu yoonyana bakaEfrayim, uElishama unyana ka-Amihudi.
49 Umsondezo wakhe waba sisitya esinye sesilivere, bulikhulu elinamanci mathathu eeshekele ubunzima baso; sasinye isitya sokutshiza sesilivere, esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
50 lwalunye ukhamba lwegolide oluziishekele ezilishumi, luzele sisiqhumiso; yanye inkunzi entsha, ithole lenkomo,
51 yanye inkunzi yemvu, yanye imvana emnyaka mnye zizezedini elinyukayo ke ezo;
52 yanye inkunzi yebhokhwe exhonti yedini lesono;
53 ezombingelelo woxolo zambini iinkomo, zantlanu iinkunzi zezimvu, zantlanu iibhokhwe, zantlanu iimvana ezimnyaka mnye. Nguwo lowo umsondezo kaElishama, unyana ka-Amihudi.
54 Ngemini yesibhozo kwasondeza inkulu yoonyana bakaManase, uGamaliyeli, unyana kaPedatsure.
55 Umsondezo wakhe waba sisitya esinye sesilivere, bulikhulu elinamanci mathathu eeshekele ubunzima baso; sasinye isitya sokutshiza sesilivere, esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
56 lwalunye ukhamba lwegolide oluziishekele ezilishumi, luzele sisiqhumiso;
57 yanye inkunzi entsha, ithole lenkomo, yanye inkunzi yemvu, yanye imvana emnyaka mnye, zizezedini elinyukayo ke ezo;
58 yanye inkunzi yebhokhwe exhonti yedini lesono;
59 ezombingelelo woxolo zambini iinkomo, zantlanu iinkunzi zezimvu, zantlanu iibhokhwe, zantlanu iimvana ezimnyaka mnye. Nguwo lowo umsondezo kaGamaliyeli, unyana kaPedatsure.
60 Ngemini yesithoba kwasondeza inkulu yoonyana bakaBhenjamin, uAbhidan unyana kaGidiyoni.
61 Umsondezo wakhe waba sisitya esinye sesilivere, bulikhulu elinamanci mathathu eeshekele ubunzima baso; sasinye isitya sokutshiza sesilivere, esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
62 lwalunye ukhamba lwegolide oluziishekele ezilishumi, luzele sisiqhumiso;
63 yanye inkunzi entsha, ithole lenkomo, yanye inkunzi yemvu, yanye imvana emnyaka mnye, zizezedini elinyukayo ke ezo;
64 yanye inkunzi yebhokhwe exhonti yedini lesono;
65 ezombingelelo woxolo zambini iinkomo, zantlanu iinkunzi zezimvu, zantlanu iibhokhwe, zantlanu iimvana ezimnyaka mnye. Nguwo lowo umsondezo ka-Abhidan, unyana kaGidiyoni.
66 Ngemini yeshumi kwasondeza inkulu yoonyana bakaDan, uAhiyezere, unyana ka-Amishadayi.
67 Umsondezo wakhe waba sisitya esinye sesilivere, bulikhulu elinamanci mathathu eeshekele ubunzima baso; sasinye isitya sokutshiza sesilivere, esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
68 lwalunye ukhamba lwegolide oluziishekele ezilishumi, luzele sisiqhumiso;
69 yanye inkunzi entsha, ithole lenkomo, yanye inkunzi yemvu, yanye imvana emnyaka mnye, zizezedini elinyukayo ke ezo;
70 yanye inkunzi yebhokhwe exhonti yedini lesono;
71 ezombingelelo woxolo zambini iinkomo, zantlanu iinkunzi zezimvu, zantlanu iibhokhwe, zantlanu iimvana ezimnyaka mnye. Nguwo lowo umsondezo ka-Ahiyezere, unyana ka-Amishadayi.
72 Ngemini yeshumi elinanye kwasondeza inkulu yoonyana baka-Ashere, uPagiyeli unyana kaOkran.
73 Umsondezo wakhe waba sisitya esinye sesilivere, bulikhulu elinamanci mathathu eeshekele ubunzima baso; sasinye isitya sokutshiza sesilivere esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
74 lwalunye ukhamba lwegolide oluziishekele ezilishumi, luzele sisiqhumiso;
75 yanye inkunzi entsha, ithole lenkomo, yanye inkunzi yemvu, yanye imvana emnyaka mnye, zizezedini elinyukayo ke ezo;
76 yanye inkunzi yebhokhwe exhonti yedini lesono;
77 ezombingelelo woxolo zambini iinkomo, zantlanu iinkunzi zezimvu, zantlanu iibhokhwe, zantlanu iimvana ezimnyaka mnye. Nguwo lowo umsondezo kaPagiyeli, unyana kaOkran.
78 Ngemini yeshumi elinambini kwasondeza inkulu yoonyana bakaNafetali, UAhira, unyana kaEnana.
79 Umsondezo wakhe waba sisitya esinye sesilivere, bulikhulu elinamanci mathathu eeshekele ubunzima baso; sasinye isitya sokutshiza sesilivere, esiziishekele ezimashumi asixhenxe ngokweshekele yengcwele, zozibini zizele ngumgubo ocoliweyo womnikelo wokudla, ugalelwe ioli;
80 lwalunye ukhamba lwegolide oluziishekele ezilishumi luzele sisiqhumiso;
81 yanye inkunzi entsha, ithole lenkomo, yanye inkunzi yemvu, yanye imvana emnyaka mnye, zizezedini elinyukayo ke ezo;
82 yanye inkunzi yebhokhwe exhonti yedini lesono;
83 ezombingelelo woxolo zambini iinkomo, zantlanu iinkunzi zezimvu, zantlanu iibhokhwe, zantlanu iimvana ezimnyaka mnye. Nguwo lowo umsondezo ka-Ahira, unyana kaEnan.
84 Kuko oko ukusungulwa kwesibingelelo, mini sathanjiswa zizikhulu zakwaSirayeli. Zaba lishumi elinazibini izitya zesilivere, zalishumi elinazibini izitya zokutshiza zesilivere, zalishumi elinambini iinkamba zegolide.
85 Salikhulu elinamanci mathathu eeshekele isitya sesilivere sisinye, sangamashumi osixhenxe eeshekele isitya sokutshiza sisinye; iyonke isilivere yezo mpahla yaba ngamawaka amabini, anamakhulu mane, ngokweshekele yengcwele.
86 Zaba lishumi elinambini iinkamba zegolide, zizele sisiqhumiso, zalishumi iishekele kukhamba lulunye ngokweshekele yengcwele; iyonke igolide yeenkamba yaba likhulu elinamanci mabini.
87 Zizonke iinkomo zedini elinyukayo zaba ziinkunzi ezintsha ezilishumi elinambini, neenkunzi zezimvu zabalishumi elinambini, neemvana ezimnyaka mnye zaba lishumi elinambini, neminikelo yazo yokudla; neenkunzi zeebhokhwe ezixhonti zedini lesono zaba lishumi elinambini.
88 Zonke iinkomo zombingelelo woxolo zaye zingamashumi omabini anane, iinkunzi ezintsha, neenkunzi zezimvu zaba ngamashumi omathandathu, neebhokhwe zaba ngamashumi omathandathu, neemvana ezimnyaka mnye zaba ngamashumi omathandathu. Kuko oko ukusungulwa kwesibingelelo, emveni kokuthanjiswa kwaso.
89 Ke ekungeneni kukaMoses ententeni yokuhlangana, ukuba athethe naye, weva izwi lithetha kuye, livela esihlalweni sokucamagusha esiphezu kwetyeya yesingqino, phakathi kweekerubhi zombini; wathetha ke yena kuye.


text:
Chapter 1
1 UPawulos, umkhonzi kaYesu Kristu, umpostile owabizwayo, wahlulelwa ukuvakalisa iindaba ezilungileyo zikaThixo,
2 awazidingayo ngenxa engaphambili ngabo abaprofeti bakhe ezibhalweni ezingcwele,
3 ebhekisele kuNyana wakhe, owazalwa engowembewu kaDavide ngokwenyama,
4 owamiswayo ukuba unguNyana kaThixo, enamandla, ngokomoya wobungcwele, ngokuvuka kwabafileyo, uYesu Kristu ke, iNkosi yethu;
5 esathi ngaye samkela ubabalo nobupostile, ukuze ngenxa yegama lakhe kubekho ukulululamela ukholo phakathi kwazo zonke iintlanga;
6 eniphakathi kwazo nani, babiziweyo bakaYesu Kristu:
7 ubhalela bonke abaseRoma, abaziintanda zikaThixo, abangcwele ababiziweyo, esithi, Makube lubabalo kuni, noxolo oluvela kuThixo uBawo wethu, neNkosi uYesu Kristu.
8 Kuqala ke, ndiyabulela kuThixo wam ngoYesu Kristu ngenxa yenu nonke, kuba ukholo lwenu luxelwa ehlabathini liphela.
9 Kuba ulingqina lam uThixo, endimkhonzayo ngomoya wam kwiindaba ezilungileyo zoNyana wakhe, okokuba andiyeki ukunikhankanya;
10 ndihlala ndikhunga emithandazweni yam, ukuba ndingade ngoku ndibe nempumelelo, ndize kuni nangakuphi, ngako ukuthanda kukaThixo.
11 Kuba ndilangazelela ukunibona, ukuze ndinabele sibabalo sithile sisesomoya, ukuze nizimaseke;
12 oko ke kukuze ndivuseleleke nam phakathi kwenu, ngalo ukholo olukuthi sobabini, ngolwenu kwanangolwam.
13 Andithandi ke ukuba ningazi, bazalwana, ukuba kufuthi ndizimisela entliziyweni yam ukuza kuni (ndathintelwa kwada kwanamhla), ukuze ndibe nasiqhamo sithile naphakathi kwenu, kwanjengaphakathi kwezinye iintlanga.
14 KumaGrike kwanakumabharbhari, kwizilumko kwanakwabaswele ukuqonda, ndimelwe kukushumayela.
15 Ngokunjalo okukokwam ndingxamele ukuzishumayela iindaba ezilungileyo nakuni baseRoma.
16 Kuba andinazintloni ngazo iindaba ezilungileyo zikaKristu; kuba zingamandla kaThixo okusindisa bonke abakholwayo, umYuda kuqala, kwanomGrike.
17 Kuba ngazo kutyhilwa ubulungisa bukaThixo, buphuma elukholweni buse elukholweni, njengokuba kubhaliwe kwathiwa, Olilungisa ke uya kudla ubomi ngokokholo.
18 Kuba ityhilekile ingqumbo kaThixo ivela emazulwini, ichase konke ukungahloneli Thixo, nentswela-bulungisa yabantu, abayithintelayo inyaniso ngokuswela ukulungisa.
19 Ngokokuba oko kwazekayo ngoThixo kuyabonakala ngaphakathi kwabo; kuba uThixo wakubonakalalisa kubo.
20 Kuba kwasekudalweni kwehlabathi, iindawo zakhe ezibe zingenakubonwa zibonwa kakuhle, ziqondeke, ngezinto ezenziweyo, kwa-amandla akhe angunaphakade, nobuThixo bakhe, ukuze bangabi nakuziphendulela.
21 Ngokokuba bathe, bemazi uThixo, abamzukisa ngokoThixo, ababulela kuye; basuka bazizinto ezingento ezicamangweni zabo, yaza intliziyo yabo engenakuqonda yenziwa yamnyama;
22 bathi besiba bazizilumko, besuka baba ziziyatha;
23 baza ubuqaqawuli bukaThixo ongenakonakala babananisela intsobi yomfanekiselo womntu onokonakala, noweentaka, nowezinto ezizitho zine, nowezinambuzane.
24 Kungoko athe, besezinkanukweni zeentliziyo zabo, uThixo wabanikela nokubanikela ekungcoleni, ukuba bahlazisane ngemizimba, yabo.
25 bona bananisele ubuxoki inyaniso kaThixo, basihlonela basikhonza isidalwa, begqitha kuMdali, ongowokubongwa kuse kuwo amaphakade. Amen.
26 Ngenxa yoko, uThixo wabanikela ekuthabathekeni okulihlazo; kuba namankazana abo umsebenzi wasemvelweni awananisela okunxamnye nemvelo;
27 kwaza kwangokunjalo ke namadoda, ewushiya umsebenzi wenkazana wasemvelweni, avutha ngokukhanukana kwawo, amadoda esenza kumadoda okuziintloni, ezamkelela umbuyekezo wokulahleka kwawo, abemelwe ke nguwo.
28 Njengokuba ke bekumangele ukuhlala bemazi kakuhle uThixo, uThixo wabanikela engqiqweni engacikidekileyo, ukuba benze izinto ezingafanelekileyo;
29 bezele yiyo yonke intswela-bulungisa, okungendawo, ukubawa, ulunya; bezele ngumona, kukubulala, ziinkani, yinkohliso, bubumenemene;
30 abasebezi, abahlebi, abathiyekileyo kuThixo, abasileyo, abanekratshi, abaqhankqalazi, abacebi bezinto ezimbi, abangabevayo abazali,
31 abangenakuqonda, abaphuli beminqophiso, abangenabubele, abangenatarhu, abangenanceba;
32 bona bathi, besazi kakuhle isimiselo sikaThixo, sokuba abo bazenzayo izinto ezinjalo bafanelwe kukufa, banganeli kukuzenza, basuka bathakazelele nabo bazenzayo.


text:
Chapter 14
1 Ngelo xesha uHerode, umphathi wesahlulo sesine selizwe, waluva udaba lukaYesu,
2 wathi kubakhonzi bakhe, Lo nguYohane umbhaptizi. Yena uvukile kwabafileyo; ngenxa yoko le misebenzi yamandla iyasebenza kuye.
3 Kuba uHerode wambamba uYohane, wambopha, wamfaka entolongweni ngenxa kaHerodiya, umfazi kaFilipu, umninawa wakhe.
4 Kuba wayethe uYohane kuye, Akuvumelekile ukuba ube naye.
5 Wathi efuna ukumbulala, woyika abantu; ngokuba babebambe ukuthi ungumprofeti.
6 Ke kaloku, kwakubon’ ukuba kwenziwa isikhumbuzo sokuzalwa kukaHerode, yathi intombi kaHerodiya yangqungqa esazulwini, yamkholisa uHerode.
7 Ekuthe ke koko wayithembisa ngesifungo ukuba woyinika oko ingakucelayo.
8 Ke yona, iqhutywe ngunina, yathi, Ndinike apha ngesitya intloko kaYohane umbhaptizi.
9 Wesuka ukumkani waba buhlungu; ke, ngenxa yezifungo ezo nangenxa yabo babehleli ngasesithebeni naye, watsho ukuthi mayiyinikwe.
10 Wasusa umntu, wamnqumla uYohane intloko entolongweni apho.
11 Yaziswa intloko yakhe ngesitya, yanikwa intombazana leyo, yathi yona yayisa kunina.
12 Bafika abafundi bakhe, basithabatha isidumbu, basingcwaba; baya babikela uYesu.
13 Evile ke uYesu, wemka apho ngomkhombe, waya endaweni eyintlango eyedwa. Zivile ke izihlwele, zamlandela ngeenyawo, zivela emizini.
14 Ephumile ke uYesu, wabona into eninzi yabantu, wasikwa yimfesane ngabo, wayiphilisa imilwelwe yabo.
15 Kuthe ke kwakuhlwa, beza kuye abafundi bakhe, besithi, Le ndawo iyintlango, kanjalo ilixa lise lidlule; zindulule izihlwele, zimke ziye emizaneni, zizithengele ukudla.
16 Uthe ke kubo uYesu, Akufuneki ukuba zimke; zipheni nina zitye.
17 Bathi ke bona kuye, Asinanto apha, ingezizo izonka ezihlanu neentlanzi ezimbini.
18 Wathi ke yena, Ziziseni kum apha.
19 Wathi izihlwele mazingqengqe phantsi engceni; wazithabatha izonka zozihlanu neentlanzi zombini, wathi, ekhangele ezulwini, wasikelela; waqhekeza, wazinika abafundi izonka ezo; ke abafundi banika izihlwele.
20 Badla bonke bahlutha; basusa amaqhekeza aseleyo, zalishumi elinazibini izitya zizele.
21 Ke kaloku abo babesidla babengamadoda akumawaka amahlanu, ngaphandle kwabafazi nabantwana.
22 Waza uYesu wabanyanzela kwaoko abafundi bakhe ukuba bangene emkhombeni, bamandulele baye phesheya, lo gama azindululayo izihlwele yena.
23 Ezindulule ke izihlwele, wenyuka intaba ngasese, ukuba athandaze. Kwahlwa ke ekhona apho yedwa.
24 Ke kaloku umkhombe ubuseluphakathi kolwandle, untsilwa ngamaza; kuba umoya ubuvela ngaphambili.
25 Kuthe ke ngowesine umlindo wobusuku, wesuka waya kubo uYesu, ehamba phezu kolwandle.
26 Bathe bakumbona abafundi ehamba phezu kolwandle, bakhathazeka, besithi, Ngumshologu; bakhaliswa kukoyika.
27 Wathetha ke kwaoko uYesu kubo, esithi, Yomelelani; ndim, musani ukoyika.
28 UPetros wamphendula ke wathi, Nkosi, ukuba nguwe, yitsho ndize kuwe ndihamba phezu kwamanzi.
29 Wathi ke yena, Yiza. Ehlile uPetros emkhombeni, wahamba phezu kwamanzi, esiya kuYesu.
30 Ke kaloku, ebona umoya unamandla, woyika; waza eqala ukutshona wakhala, esithi, Nkosi, ndisindise.
31 Wasolula kwaoko ke isandla uYesu, wambamba, wathi kuye, Ehla wena ulukholo luncinane, uthandabuzelani na?
32 Bakungena emkhombeni, wadamba umoya.
33 Bazile ke abo basemkhombeni, baqubuda kuye, besithi, Inyaniso, unguNyana kaThixo.
34 Bakuwela, bafika emhlabeni waseGenesarete.
35 Emazile amadoda aloo ndawo, athumela kuwo wonke loo mmandla.
36 Bazisa kuye bonke abafayo, bambongoza ukuba bachukumise nje kodwa intshinga yengubo yakhe; baza bonke abayichukumisayo baphiliswa kanye.


text:
1
Wathetha uYehova kuMoses, esithi,
2
Zenzele amaxilongo esilivere ekhandiweyo, abe mabini, abe ngawokubiza ibandla, nokundulula iminquba.
3
Kwakuvuthelwa ixilongo kuqutshwa, lozihlanganisela kuwe lonke ibandla emnyango wentente yokuhlangana.
4
Ukuba kuthe kwavuthelwa ixilongo, kwaqutshwa ngakanye, zozihlanganisela kuwe izikhulu, iintloko zamawaka akwaSirayeli.
5
Nakuvuthela nolule, yonduluka iminquba emise iintente ngasempumalanga.
6
Nakuvuthela nolule okwesibini, yonduluka iminquba emise ngasezantsi; bovuthela bolule ukuba induluke.
7
Ekusibizeleni ndawonye isikhungu, novuthela niquphe, ningavutheli nolule.
8
Bovuthela ngamaxilongo oonyana baka-Aron ababingeleli, ibe ngummiselo ongunaphakade kunikwi zizukulwana zenu.
9
Xa nithe naya kulwa ezweni lenu nombandezeli onibandezelayo, navuthela ngamaxilongo nolula, nokhunjulwa phambi koYehova uThixo wenu, nisindiswe ezintshabeni zenu.
10
Ngomhla wovuyo lwenu, nangamaxesha enu amisiweyo, nasekuthwaseni kweenyanga zenu, novuthela niquphe ngamaxilongo phezu kwamadini enu anyukayo, naphezu kwemibingelelo yenu yoxolo, ibe sisikhumbuzo senu phambi koThixo wenu: ndinguYehova uThixo wenu.
11
Kwathi ngomnyaka wesibini, ngenyanga yesibini, ngolwamashumi omabini enyangeni leyo, lenyuswa lemka ilifu phezu komnquba wesingqino.
12
Banduluka ke oonyana bakaSirayeli ngokweehambo zabo entlango yaseSinayi; lathi zinzi ilifu entlango yaseParan.
13
Banduluka ekuqaleni ngokomlomo kaYehova, ngesandla sikaMoses.
14
Kuqala ke kwanduluka ibhanile yeminquba yoonyana bakaYuda, ngokwemikhosi yabo; inguNashon, unyana ka-Aminadabhi,
15
phezu komkhosi wakhe; phezu komkhosi wesizwe soonyana bakaIsakare inguNataniyeli, unyana kaTsuhare;
16
phezu komkhosi wesizwe soonyana bakaZebhulon inguEliyabhi, unyana kaElon.
17
Wawiswa umnquba; banduluka ke oonyana bakaGershon noonyana bakaMerari, bewuthwele umnquba.
18
Yanduluka ibhanile yeminquba yoonyana bakaRubhen ngokwemikhosi yabo; phezu komkhosi wakhe inguElitsure, unyana kaShedeyure;
19
phezu komkhosi wesizwe soonyana bakaSimon inguShelumiyeli, unyana kaTsurishadayi;
20
phezu komkhosi wesizwe soonyana bakaGadi inguEliyasafu, unyana kaDehuweli.
21
Anduluka amaKehati, ethwele ingcwele. Babesithi ke abaya bawumise umnquba engekafiki wona.
22
Yanduluka ibhanile yeminquba yoonyana bakaEfrayim, ngokwemikhosi yabo; phezu komkhosi wakhe inguElishama, unyana ka-Amihude;
23
phezu komkhosi wesizwe soonyana bakaManase inguGamaliyeli, unyana kaPedatsure;
24
phezu komkhosi wesizwe soonyana bakaBhenjamin inguAbhidan, unyana kaGidiyoni.
25
Yanduluka ibhanile yeminquba yonyana bakaDan, umqoshelisi weminquba yonke ngokwemikhosi yayo; phezu komkhosi wakhe inguAhiyezere, unyana ka-Amishadayi;
26
phezu komkhosi wesizwe soonyana baka-Ashere inguPagiyeli, unyana kaOkran;
27
phezu komkhosi wesizwe soonyana bakaNafetali inguAhira, unyana kaEnana.
28
Kuko oko ukunduluka koonyana bakaSirayeli; banduluka ke ngokwemikhosi yabo.
29
Wathi uMoses kuHobhabhi, unyana kaRehuweli, umMidiyan, uyise womkaMoses, Thina siyanduluka; siya endaweni athe uYehova, Ndiya kuninika yona. Hamba nathi, sokwenzela okulungileyo; ngokuba uYehova uthethe okulungileyo ngoSirayeli.
30
Wathi yena kuye, Andiyi kuhamba; ndiya kuya ezweni lakowethu, kwelokuzalwa kwam.
31
Wathi, Musa ukusishiya kaloku, ngenxa enokuba nguwe owaziyo apho singalalisa khona entlango; yibangamehlo ethu.
32
Kothi, xa uthe wahamba nathi, kothi oko kulunga uYehova asenzela kona, sikwenzele kona nawe.
33
Banduluka ke entabeni kaYehova uhambo lwemihla emithathu, ityeya yomnqophiso kaYehova ihamba phambi kwabo uhambo lwemihla emithathu, ukubahlolela indawo abangalalisa kuyo.
34
Ilifu likaYehova laba phezu kwabo emini, ekundulukeni kwabo eminqubeni.
35
Kube kusakuthi ekundulukeni kwetyeya, athi uMoses, Vuka, Yehova; zichithachithe iintshaba zakho, basabe phambi kwakho abakuthiyayo:
36
kuthi ekulaliseni kwawo athi, Buyela, Yehova, kumawaka amawaka akwaSirayeli.


text:
Ukushumayela Nokufundisa Ehlabathini Lonke
Emhlabeni Wonke
AMAZWE 239
ABAVAKALISI 7,965,954
IIYURE EZICHITHWE ENTSIMINI 1 841 180 235
IZIFUNDO ZEBHAYIBHILE 9 254 963
KWELI CANDELO
Amazwe AseAfrika
Kumazwe aseAfrika, abantu bamkela inyaniso eseBhayibhileni ibe iyabutshintsha ubomi babo. Funda ngomntu owayelikhoboka lotywala necuba nowayetshaya amacuba ayi-60 ngosuku.
Amazwe AseMerika
La mava alandelayo abonisa indlela amaNgqina awanceda ngayo abamelwane bawo, nendlela ashumayela ngayo iinyaniso zeBhayibhile phezu kwayo nje inkcaso
Amazwe AseAsia NakuMbindi Mpuma
Ukukhuthalela ukushumayela kunomvuzo. Funda ngomzamo owenziwa ngomnye umzalwana owafundela indoda eyayingaboni, ingeva ingakwazi nokuthetha, ukuze yazi ukuba uThixo uyikhathalele.
Amazwe AseYurophu
Ukungawathandi amaNgqina kunokubangelwa kukungabi nenkcazelo echanileyo ngawo. Funda ngendlela inkqubo kanomathotholo eyanceda ngayo ekupheliseni intiyo nxamnye namaNgqina kaYehova.
Amazwe AseOceania
Ukubhala iileta yenye indlela yokusasaza inyaniso yeBhayibhile eChristchurch, eNew Zealand. Kutheni abanye bezibiza ezi leta ngokuba ‘Ziileta Ezisuka KuThixo?’


text:
Chapter 141
1 Umhobe kaDavide. Yehova, ndiyakunqula, khawuleza uze kum; Libekele indlebe izwi lam ekudandulukeni kwam kuwe.
2 Umthandazo wam mawuhlale uhleli phambi kwakho usisiqhumiso, Nokuphakamisa kwam izandla kube ngumnikelo wangokuhlwa.
3 Umlomo wam wumisele umlindi, Yehova; Misa umgcini emnyango womlomo wam.
4 Intliziyo yam musa ukuyithobela entweni embi, Ukuba isebenze intlondi yokungendawo Namadoda asebenza ubutshinga; Mandingazidli izimnandi zawo.
5 Malindibethe ilungisa linenceba, lindohlwaye; Ioli enjalo yentloko ayingeyali intloko yam: Ngokuba usekho nomthandazo wam ebubini bawo.
6 Bakhahlelwa emacaleni engxondorha abagwebi bawo, Beve amazwi am ukuba amnandi.
7 Njengolimayo enqika umhlaba, Anjalo ukuthi saa amathambo ethu emlonyeni wengcwaba.
8 Ngokuba akuwe, Yehova, Nkosi yam, amehlo am; Ndizimela ngawe; musa ukuwuphalaza umphefumlo wam.
9 Ndigcine esangweni lomgibe wabandithiyelayo, Nasezirhintyelweni zabasebenza ubutshinga.
10 Mabeyele ezintanjeni zabo abangendawo, Ndide ndidlule mna okukanye.


text:
Chapter 53
1 Kumongameli: ngeyokhuzo. Eyokuqiqa; ekaDavide. Sithi isidenge entliziyweni yaso, Akukho Thixo. Bonakalisile, balisikizi ngobugqwetha babo; Akukho wenza okulungileyo.
2 UThixo esemazulwini uqondele koonyana babantu, Ukubona ukuba ukho na oqiqayo, Ofuna uThixo.
3 Bonke babuye umva, bayimbozisa bephelele; Akukho wenza okulungileyo, Akukho nokuba abe mnye.
4 Abanakwazi na abasebenzi bobutshinga, Abathi, bebadla abantu bam, bathi badla isonka, Bangamnquli uThixo?
5 Apho bankwantya benkwantyile, phofu kungekho nto inkwantyisayo; Ngokuba uThixo wawathi saa amathambo omngqingi wakho; Wabadanisa, ngokuba uThixo ebebacekisile.
6 Akwaba bekuvela eZiyon ukusindiswa kwamaSirayeli! Ekubuyiseni kukaThixo abantu bakhe ekuthinjweni, Wogcoba uYakobi, avuye uSirayeli.


text:
Chapter 6
1 Iye phi na intanda yakho, Wena nzwakazindini phakathi kweentokazi? Ibheke ngaphi na intanda yakho, Ukuze sikufunise?
2 Intanda yam ihle yaya emyezweni wayo, emityinweni yetyeleba, Ukuba yalusele emyezweni, ukuba ikhe iinyibiba.
3 Mna ndingowentanda yam, nentanda yam yeyam yona; Yalusela ezinyibibeni.
4 Uyinzwakazi, wethu, njengeTirtsa, Unomkhitha njengeYerusalem; Woyikeka njengemikhosi eneebhanile.
5 Wasuse amehlo akho kum, Ngokuba andiqwelile. Iinwele zakho zinjengomhlambi weebhokhwe Ezisemathambekeni aseGiliyadi.
6 Amazinyo akho anjengomhlambi weemazi zeegusha Ezinyukayo, zivela ekuhlanjweni, Zonke zizele amawele, Kungekho ifelweyo kuzo.
7 Zinjengothanda lwerharnate iintlafuno zakho, Ngaphaya kwesigqubuthelo sakho.
8 Bangamashumi amathandathu ookumkanikazi, angamashumi asibhozo amashweshwe, Neentombi ezingenakubalwa.
9 Mnye yena olivukuthu lam oyingqibeleli yam; Mnye yena kunina, Umnyulwa walowo wamzalayo. Zambona iintombi, zathi unoyolo, Bamdumisa ookumkanikazi namashweshwe.
10 Ngubani na lo uthi gqi njengesifingo, Mhle njengenyanga, Unyulu njengelanga, Woyikeka njengemikhosi eneebhanile?
11 Bendihle ndaya emyezweni weminoti, Ukuba ndikhangele uhlaza lwesihlambo, Ndikhangele ukuba umdiliya unamathupha na, Imirharnate ityatyambile na.
12 Bendingazi ukuba umphefumlo wam undibeke Ezinqwelweni zabantu bam, zamanene.
13 Buya, buya, mShulamikazi; Buya, buya, sikubone. Nibona ntoni na kumShulamikazi, Njengokungathi kukuqamba kwabaMahanayim?


text:
Chapter 3
1 Liveni eli lizwi alithethileyo uYehova ngani, nyana bakaSirayeli, ngayo yonke imizalwane endayinyusayo ezweni laseYiputa, lisithi,
2 Ndaze nina nedwa emizalwaneni yonke yehlabathi; ngenxa yoko ndiya kubuvelela kuni ubugwenxa benu bonke.
3 Bakha bahambe ndawonye na ababini, bengavani?
4 Ikha ibharhule na ingonyama ehlathini, ingenanto iyiqwengayo? Ingonyama entsha ikha igqume na emqolombeni wayo, ingabambanga nto?
5 Ikha yeyele na intaka esibatheni emhlabeni, kungekho sango liyithiyeleyo? Wojuba na umgibe emhlabeni, ungabambisanga nokubambisa?
6 Khona khe sivuthelwe na isigodlo phakathi komzi, bangothuki abantu? Khe bubekho na ububi phakathi komzi, engabenzanga uYehova?
7 Inene, ayikhe yenze into iNkosi uYehova, ingathanga iluhlakaze ucweyo lwayo kubakhonzi bayo abaprofeti.
8 Ingonyama ibharhule, ngubani na ongoyikiyo? INkosi uYehova ithethile, ngubani na ongayi kuprofeta.
9 Memezani ezingxandeni ezinde zaseAshdode, nasezingxandeni ezinde zezwe laseYiputa, nithi, Hlanganisani ezintabeni zelakwaSamari, nibone isaqunge esikhulu esiphakathi kwalo, nabacudisiweyo abasesazulwini salo.
10 Kuba abakwazi ukwenza okuthe gca, utsho uYehova, abo bafumba ugonyamelo nobhuqo ezingxandeni zabo ezinde.
11 Ngako oko itsho iNkosi uYehova ukuthi, Umbandezeli uya kuba ngeenxa zonke elizweni; uya kuwathoba amandla akho kuwe, ziphangwe iingxande zakho ezinde.
12 Utsho uYehova ukuthi, Njengokuba umalusi ehlangula emlonyeni wengonyama ooxhongo ababini, nokuba sisiqwenga sendlebe, baya kwenjiwa njalo ukuhlangulwa oonyana bakaSirayeli, abahlala kwaSamari phezu kwephundu lesingqengqelo, naphezu kweengubo zomandlalo eziluhlobo lweDamasko.
13 Yivani, ningqine kwindlu kaYakobi; itsho iNkosi uYehova, uThixo wemikhosi.
14 Kuba, mini ndiya kuzivelela izikreqo zendlu kaSirayeli phezu kwayo, ndiya kuzivelela ezibingelelweni zaseBheteli, zixakaxwe iimpondo zesibingelelo, ziwe emhlabeni.
15 Ndoyichitha indlu yasebusika, kunye nendlu yasehlotyeni, zitshabalale izindlu zeempondo zeendlovu, ziphele izindlu ezininzi; utsho uYehova.


text:
Chapter 1
1 UAdam, uSete, uEnoshe,
2 uKenan, uMahalaleli, uYerede,
3 uEnoki, uMetusela, uLameki,
4 uNowa, uShem, uHam, uYafete.
5 Oonyana bakaYafete nguGomere, noMagogi, noMadayi, noYavan, noTubhali, noMesheki, noTirasi.
6 Oonyana bakaGomere nguAshekenazi, noDifati, noTogarma.
7 Oonyana bakaYavan nguElisha noTarshishe, ngamaKiti, namaDodan.
8 Oonyana bakaHam nguKushi, noMitserayim, noPuti, noKanan.
9 Oonyana bakaKushi nguSebha, noHavila, noSabheta, noRama, noSabheteka. Oonyana bakaRama nguShebha noDedan.
10 UKushi wazala uNimrodi, yena waqala waba ligorha emhlabeni.
11 UMitserayim wazala amaLudi, nama-Anam, namaLehabhi, namaNafetuyi,
12 namaPatrusi, namaKaseluyi, apho kwaphuma khona amaFilisti, namaKafetori.
13 UKanan wazala uTsidon owamazibulo kuye, noHeti,
14 namaYebhusi, nama-Amori, namaGirgashi,
15 namaHivi, nama-Areki, namaSini,
16 nama-Arvadi, namaTsemari, namaHamati.
17 Oonyana bakaShem nguElan, noAsuri, noArpakishadi, noLudi, noAram, noUtse, noHuli, noGetere, noMesheki.
18 UArpakishadi wazala uShela; uShela wazala uEbhere.
19 UEbhere wazalelwa oonyana ababini, igama lomnye nguPelege, ngokuba ngemihla yakhe bahlukahluka abemi bomhlaba; igama lomninawa wakhe belinguYoketan.
20 UYoketan wazala uAlemodadi, noShelefe, noHatsaremavete, noYera,
21 noHadoram, noUzali, noDikela,
22 noEbhali, noAbhimayeli, noShebha,
23 no-Ofire, noHavila, noYobhabhi. Bonke abo ngoonyana bakaYoketan.
24 UShem, uArpakishadi, uShela,
25 uEbhere, uPelege, uRehu,
26 uSerugi, uNahore, uTera,
27 uAbram (nguAbraham ke lowo).
28 Oonyana baka-Abraham nguIsake noIshmayeli.
29 Zizo ezi iinzala zabo: owamazibulo kuIshmayeli nguNebhayoti, noKedare, noAdebhele, noMibhesam,
30 uMishama, noDuma, uMasa, uHadade, noTema, uYeture, uNafishi, noKedema. Ngabo abo oonyana bakaIshmayeli.
31 Oonyana bakaKetura, ishweshwe lika-Abraham: wazala uZimran, noYokeshan, noMedan, noMidiyan, noIshbhaki, noShuwa.
32 Oonyana bakaYokeshan nguShebha noDedan.
33 Oonyana bakaMidiyan nguEfa, noEfere, noEnoki, noAbhida, noElidaha. Bonke abo ngoonyana bakaKetura.
34 UAbraham wazala uIsake. Oonyana bakaIsake nguEsawu noSirayeli.
35 Oonyana bakaEsawu nguElifazi, noRehuweli, noYehushe, noYalam, noKora.
36 Oonyana bakaElifazi nguTeman, no-Omare, noTsefi, noGatam, noKenazi, noTimna, noAmaleki.
37 Oonyana bakaRehuweli ngooNahati, noZera, noShama, noMiza.
38 Oonyana bakaSehira nguLotan, noShobhali, noTsibheyon, noAna, noDishon, noEtsere, noDishan.
39 Oonyana bakaLotan ngamaHori, noHonam; udade boLotan nguTimna.
40 Oonyana bakaShobhali nguAleyan, noManahati, noEbhali, noShefi, no-Onam. Oonyana bakaTsibheyon nguAya noAna.
41 Oonyana baka-Ana nguDishon. Oonyana bakaDishon nguHamran, noEshbhan noItran noKeran.
42 Oonyana bakaEtsere nguBhilehan noZavan noYakan. Oonyana bakaDishan ngu-Utse noAran.
43 Ngabo aba ookumkani ababelawula ezweni lakwaEdom, kungekabikho kumkani ubelawula oonyana bakaSirayeli; nguBhela unyana kaBhehore; igama lomzi wakhe liyiDinabha.
44 Wafa uBhela; uYobhabhi unyana kaZera, waseBhotsera, waba ngukumkani esikhundleni sakhe.
45 Wafa uYobhabhi; uHusham, wasezweni lamaTeman, waba ngukumkani esikhundleni sakhe.
46 Wafa uHusham; uHadadi unyana kaBhedadi, owaxabela amaMidiyan emhlabeni wakwaMowabhi, waba ngukumkani esikhundleni sakhe; igama lomzi wakhe beliyiAviti.
47 Wafa uHadadi; uSamla waseMasereka waba ngukumkani esikhundleni sakhe.
48 Wafa uSamla; uSawule, waseRehobhoti yoMlambo, waba ngukumkani esikhundleni sakhe.
49 Wafa uSawule; uBhahali-hanan, unyana ka-Akebhore, waba ngukumkani esikhundleni sakhe.
50 Wafa uBhahali-hanan; uHadadi waba ngukumkani esikhundleni sakhe; igama lomzi wakhe beliyiPahi; igama lomkakhe belinguMehetabheli, intombi kaMatrede, intombi kaMezahabhi.
51 Wafa uHadadi. Izikhulu zakwaEdom zezi: isikhulu esinguTimna, isikhulu esinguAliya, isikhulu esinguYetete,
52 isikhulu esinguAholibhama, isikhulu esinguEla, isikhulu esinguPinon,
53 isikhulu esinguKenazi, isikhulu esinguTeman, isikhulu esinguMibhetsare,
54 isikhulu esinguMagediyeli, isikhulu esinguIram. Zizo ezo izikhulu zakwaEdom.


text:
Chapter 18
1 Ke kaloku, wayethetha nomzekeliso kubo, wokuba bamelwe kukuhlala bethandaza, bangethi amandla;
2 esithi, Kwaye kukho umgwebi emzini othile, ongamoyikiyo uThixo, ongamhloneleyo nomntu.
3 Bekukho ke umhlolokazi othile kuloo mzi, obemana ukuza kuye, esithi, Ndikhulule kummangaleli wam.
4 Kwaba mzuzu engavumi; kodwa kamva wathi ngaphakathi kwakhe, Nakuba ndingamoyiki uThixo, ndingamhlonele nomntu:
5 noko, ngenxa yokuba lo mhlolokazi endibulala, ndomlungisa, ndimkhulule, hleze ade eze andaphule.
6 Ithe ke iNkosi, Kuveni okuthethwa ngumgwebi ongalungisiyo.
7 Ke yena uThixo akayi kukha abalungise na abanyulwa bakhe, abakhala kuye imini nobusuku, noko azeka kade umsindo ngabo?
8 Ndithi kuni, Uya kubalungisa, abakhulule kamsinya. Kodwa ke akufika uNyana woMntu, wolufumana na ke ukholo ehlabathini apha?
9 Ke kaloku wathetha lo mzekeliso nakwabathile, ababekholose ngokuthi ngaphakathi kwabo bangamalungisa, bengabenze nto abanye:
10 Amadoda amabini enyuka aya etempileni, esiya kuthandaza; enye ingumFarisi, enye ingumbuthi werhafu.
11 UmFarisi, ezimise yedwa, wayethandaza esithi, Thixo, ndiyabulela kuwe, ukuba ndingenjengabanye abantu, abaphangi, abangemalungisa, abakrexezi; ndingenjengaye nalo mbuthi werhafu.
12 Ndizila ukudla kabini ngeveki, ndinikela izishumi zako konke endikuzuzayo.
13 Waye umbuthi werhafu emi kude, engathandi nokuphakamisela amehlo akhe ezulwini; wamana ukubetha esifubeni sakhe, esithi, Thixo, yiba netarhu kum, mna moni.
14 Ndithi kuni, Wehla lo waya endlwini yakhe, egwetyelwe yena kunalowa; ngokuba wonke umntu oziphakamisayo uva kuthotywa; nozithobayo ke uya kuphakanyiswa.
15 Ke kaloku baye bezisa kuye neentsana zabo, ukuze azichukumise; bebonile ke abafundi, babakhalimela.
16 Ke yena uYesu wazibizela kuye, wathi, Bavumeleni abantwana beze kum, ningabaleli; kuba ubukumkani bukaThixo bubobabo banjalo.
17 Inene, ndithi kuni, Othe akabamkela ubukumkani bukaThixo njengomntwana, akasayi kukha angene kubo.
18 Umphathi othile wambuza, esithi, Mfundisi ulungileyo, mandenze ntoni na, ukuze ndibudle ilifa ubomi obungunaphakade?
19 Uthe ke uYesu kuye, Yini na ukuba uthi ndilungile? Akukho ulungileyo, mnye kwaphela, nguThixo.
20 Uyayazi imithetho: musa ukukrexeza, musa ukubulala, musa ukuba, musa ukungqina ubuxoki, beka uyihlo nonyoko.
21 Uthe ke yena, Zonke ezo zinto ndazigcina kwasebuncinaneni bam.
22 Ekuvile ke oko uYesu, wathi kuye, Kusekho nto-nye uyisweleyo; zonke izinto onazo thengisa ngazo, wabele amahlwempu; woba nobutyebi ke emazulwini; uze undilandele.
23 Ezivile ke ezo ndawo, waba buhlungu kakhulu; kuba ube esisityebi kunene.
24 UYesu akumbona ke ebuhlungu kakhulu, wathi, Hayi, ukuba ngenkankulu, ukuthi abo banobutyebi bangene ebukumkanini bukaThixo.
25 Kuba kulula ukuba inkamela iphumele entunjeni yenaliti, kunokuba isityebi singene ebukumkanini bukaThixo.
26 Bathi ke abo bevayo, Ngubani na ke ongasindiswayo?
27 Uthe ke yena, Izinto ezingenakwenzeka kubantu, zinokwenzeka kuye uThixo.
28 Uthe ke uPetros, Uyabona, thina sishiye izinto zonke, sakulandela.
29 Uthe ke yena kubo, Inene, ndithi kuni, Akukho namnye ushiye indlu, nokuba ngabazali, nokuba ngabazalwana, nokuba ngumfazi, nokuba ngabantwana, ngenxa yobukumkani bukaThixo,
30 ongasayi kwamkela izinto eziphindaphindiweyo ngalo eli xesha, aze ngelo lizayo iphakade amkele ubomi obungunaphakade.
31 Ke kaloku ubathabathile abalishumi elinababini, wathi kubo, Niyabona, siyenyuka, siya eYerusalem; zaye ziya kuphelela zonke izinto ezibhaliweyo ngabaprofeti, kuye uNyana woMntu.
32 Kuba uya kunikelwa kuzo iintlanga, kudlalwe ngaye, aphathwe kakubi, atshicelwe;
33 zimtyakatye, zimbulale; athi ngomhla wesithathu abuye avuke.
34 Bona abaqondanga nento kwezi zinto; laye neli lizwi lifihlakele kubo, babengazazi izinto ezithethwayo.
35 Kwaye ke kaloku, ekusondeleni kwakhe eYeriko, kuhleli imfama ethile ngasendleleni, ingqiba.
36 Ithe yakuva kudlula isihlwele, yamana ibuza ukuba ingaba yintoni na le.
37 Bayixelela ke ukuba kudlula uYesu waseNazarete.
38 Yabhomboloza isithi, Yesu, nyana kaDavide, ndenzele inceba.
39 Baye abo babehamba ngaphambili beyikhalimela, ukuba ithi tu; kwaba kukhona ke yona ikhalayo ngakumbi, isithi, Nyana kaDavide, ndenzele inceba.
40 Wema ke uYesu, wathi mayiziswe kuye. Yakusondela ke wayibuza,
41 esithi, Ufuna ukuba ndikwenzele ntoni na? Ithe ke yona, Nkosi, ukuba ndibuye ndibone.
42 UYesu wathi kuyo, Buya ubone; ukholo lwakho lukusindisile.
43 Kwangoko yabuya yabona, yamlandela imzukisa uThixo; bathi bonke abantu, bakukubona oko, badumisa uThixo.


text:
1
Wathetha uYehova kuMoses, esithi
2
Thetha koonyana bakaSirayeli, uthi, Xa athe ubani wona ngokulahlekana nomthetho kaYehova, nokuba nguwuphi na, wezinto ezingezakwenziwa, wenza enye kuzo:
3
ukuba umbingeleli othanjisiweyo uthe wona, bazeka ityala abantu: wosondeza kuYehova ngenxa yesono sakhe one ngaso inkunzi entsha, ithole lenkomo eligqibeleleyo, libe lidini lesono.
4
Woyizisa inkunzi entsha emnyango wentente yokuhlangana phambi koYehova, acinezele ngesandla sakhe phezu kwentloko yenkunzi entsha, ayixhelele inkunzi entsha phambi koYehova.
5
Umbingeleli othanjisiweyo wocaphula egazini lenkunzi entsha,
6
alizise ententeni yokuhlangana; awuthi nkxu umbingeleli umnwe wakhe egazini, afefe ngenxalenye yelo gazi izihlandlo zosixhenxe phambi koYehova, phambi komkhusane wengcwele;
7
ayidyobhe umbingeleli inxalenye yegazi ezimpondweni zesibingelelo sesiqhumiso esimnandi esiphambi koYehova, esisententeni yokuhlangana; ke lonke igazi lenkunzi entsha aliphalazele esisekweni sesibingelelo sedini elinyukayo, esisemnyango wentente yokuhlangana.
8
Amanqatha onke enkunzi entsha yedini lesono maze awasuse kulo: umhlehlo ogubungele izibilini, namanqatha onke asezibilinini, nezintso zombini,
9
nenqathalazo, nelisemihlubulweni, nomhlehlo ophezu kwesibindi, ewususa ngasezintsweni,
10
njengoko asuswayo enkomeni yombingelelo woxolo. Woqhumisela ngawo umbingeleli esibingelelweni sedini elinyukayo.
11
Ke isikhumba senkunzi entsha, nenyama yayo yonke, kunye nentloko yayo, kunye neentungo zayo, nezibilini zayo, nomswane wayo,
12
yonke inkunzi entsha, woyikhuphela ngaphandle kweminquba, ayise endaweni emhlophe, apho kuphalazwa khona uthuthu, ayitshise phezu kweenkuni ngomlilo, itshiswe apho kuphalazwa khona uthuthu.
13
Ke ukuba lonke ibandla lakwaSirayeli lithe lalahleka, yafihlakala loo nto emehlweni esikhungu, benza into kumthetho kaYehova nokuba nguwuphi na, wento engeyakwenziwa, bazeka ityala,
14
saza saziwa isono abone ngaso: isikhungu sosondeza inkunzi entsha, ithole lenkomo, libe lidini lesono, balizise phambi kwentente yokuhlangana.
15
Ocinezela amadoda amakhulu ebandla ngezandla zawo phezu kwentloko yenkunzi entsha leyo, phambi koYehova, ayixhelele inkunzi entsha phambi koYehova.
16
Umbingeleli othanjisiweyo woyizisa inxalenye yegazi lenkunzi entsha ententeni yokuhlangana;
17
awuthi nkxu umbingeleli umnwe wakhe egazini, afefe izihlandlo zosixhenxe phambi koYehova, phambi komkhusane;
18
inxalenye yegazi ayidyobhe ezimpondweni zesibingelelo esiphambi koYehova, esisententeni yokuhlangana, igazi lonke aliphalazele esisekweni sesibingelelo sedini elinyukayo, esisemnyango wentente yokuhlangana.
19
Wowasusa amanqatha onke kulo, aqhumisele ngawo esibingelelweni.
20
Makenze kule nkunzi intsha njengoko wenza kwinkunzi entsha yedini lesono, enjenjalo nakule, umbingeleli abacamagushele; boxolelwa ke.
21
Woyikhuphela inkunzi entsha ngaphandle kweminquba, ayitshise njengoko wayitshisayo inkunzi entsha yokuqala. Lidini lesono lesikhungu elo.
22
Xa kuthe kona isikhulu, senza into ngokulahlekana nomthetho kaYehova uThixo waso, nokuba nguwuphi na, wento engeyakwenziwa, sazeka ityala;
23
ukuba sithe satyhilwa kuso isono saso esone ngaso: sozisa umsondezo waso, ixhonti lebhokhwe eliliduna eligqibeleleyo.
24
Socinezela ngesandla saso phezu kwentloko yebhokhwe exhonti, siyixhelele apho kuxhelelwa khona idini elinyukayo phambi koYehova. Lidini lesono ke elo.
25
Umbingeleli wocaphula egazini ledini lesono ngomnwe wakhe, alidyobhe ezimpondweni zesibingelelo sedini elinyukayo, igazi lalo aliphalazele esisekweni sesibingelelo sedini elinyukayo;
26
aqhumisele ngamanqatha alo onke esibingelelweni, njengamanqatha ombingelelo woxolo, umbingeleli asicamagushele ngesono saso; soxolelwa ke.
27
Ukuba ubani othile wasebantwini balo ilizwe uthe wona ngokulahleka, ngokwenza into kumthetho kaYehova, nokuba nguwuphi na, wento engeyakwenziwa, wazeka ityala;
28
ukuba sithe satyhilwa kuye isono sakhe one ngaso: wozisa umsondezo wakhe, ixhonti elilithokazi lebhokhwe, eligqibeleleyo, ngenxa yesono sakhe one ngaso.
29
Wocinezela ngesandla sakhe phezu kwentloko yedini lesono, alixhelele idini lesono endaweni yedini elinyukayo.
30
Umbingeleli wocaphula egazini lalo ngomnwe wakhe, alidyobhe ezimpondweni zesibingelelo sedini elinyukayo, igazi lalo lonke aliphalazele esisekweni sesibingelelo.
31
Wowasusa onke amanqatha alo, njengoko asuswayo amanqatha ombingelelo woxolo, aqhumisele ngawo umbingeleli esibingelelweni, libe livumba elithozamisayo kuYehova; umbingeleli amcamagushele; woxolelwa ke.
32
Ukuba ke umsondezo wakhe wedini lesono uyimvana, wozisa ithokazi eligqibeleleyo;
33
acinezele ngesandla sakhe phezu kwentloko yedini lesono, alixhelele idini lesono apho kuxhelelwa khona idini elinyukayo.
34
Umbingeleli wocaphula egazini ledini lesono ngomnwe wakhe, alidyobhe ezimpondweni zesibingelelo sedini elinyukayo, igazi lalo lonke aliphalazele esisekweni sesibingelelo.
35
Maze awasuse onke amanqatha alo, njengoko asuswayo amanqatha emvana kumbingelelo woxolo, aqhumisele ngawo umbingeleli esibingelelweni, phezu kokudla kwasemlilweni kukaYehova, umbingeleli amcamagushele ngesono sakhe one ngaso; woxolelwa ke.


text:
Chapter 11
1 Isikali esikhohlisayo singamasikizi kuYehova; Ilitye elizeleyo lilikholo kuye.
2 Kwafika ukukhukhumala, kofika ukucukucezwa; Bunabathozamileyo ubulumko.
3 Ingqibelelo yabathe tye iyabakhapha; Ukuphenula kwamanginingini kuyawabhuqa.
4 Abunyusi ubuncwane ngemini yokuphuphuma komsindo; Ubulungisa buyahlangula ekufeni.
5 Ubulungisa bogqibeleleyo bulungelelanisa indlela yakhe; Ongendawo uwa kwangokungendawo kwakhe.
6 Ubulungisa babathe tye buyabahlangula; Amanginingini athiwa hlasi kwayimbimbithelo yawo.
7 Ekufeni komntu ongendawo liyaphela ithemba lakhe; Ukulinda kwabanamandla obudoda kutshabalele.
8 Ilungisa liyahlangulwa embandezelweni, Kufike ongendawo esikhundleni salo.
9 Intshembenxa iyamonakalisa ummelwane wayo ngomlomo; Ke ayahlangulwa amalungisa ngokwazi.
10 Isixeko siyadlamka ngokuhlala kakuhle kwamalungisa; Ekutshoneni kwabangendawo kuyamemelelwa.
11 Ngentsikelelo yabathe tye siyaphaka nyiswa isixeko; Ngomlomo wabangendawo siyahleleleka.
12 Odela ummelwane wakhe uswele intliziyo: Ke indoda enengqondo ihlala ithi tu.
13 Ohamba ehleba uhlakaza ucweyo; Ke yena omoya unyanisileyo uyayigubungela into.
14 Kwakuba kungekho mbonisi, bayawa abantu; Usindiso lusebuninzini bamaphakathi.
15 Kubi kakhulu komele omnye; Ke yena okuthiyayo ukumela omnye ukholosile.
16 Umfazi osimilo silungileyo uzizekela uzuko; Abanobungqwangangqwili bazizekela ubutyebi.
17 Uwuphethe kakuhle umphefumlo wakhe umtu onenceba; Isijorha siyihlisele ishwangusha inyama yaso.
18 Ongendawo usebenzela umvuzo oyinkohliso; Ke yena ohlwayela ubulungisa unomvuzo oyinyaniso.
19 Ubulungisa obububo busingisa ebomini; Ophuthuma ububi usingisa ekuzibulaleni kwakhe.
20 Ngamasikizi kuYehova abantliziyo zijibilizayo; Ukholwa ngabo bandlela zigqibeleleyo.
21 Ukakade onobubi akabi msulwa; Ke yona imbewu yamalungisa iyasinda.
22 Likhonkco legolide ethatheni lehagu Inzwakazi eswele izimvo.
23 Umnqweno wamalungisa yinto elungileyo yodwa; Ithemba labangendawo kukuphuphuma nje komsindo.
24 Kukho ohlakazayo, aye esanda ngokwanda; Kukho nozinqandayo kokumfaneleyo, oko kube yintswelo yodwa.
25 Umphefumlo osikelelayo uyatyetyiswa; Oseza ahluthise abanye, uyasezwa ahluthe naye.
26 Omangala nengqolowa, luyamqalekisa uluntu; Intsikelelo isentlokweni yothengisa ngayo.
27 Ozondelele okulungileyo ufuna okwamkelekileyo; Ongxamele ububi, buya kumfikela.
28 Okholosa ngobutyebi bakhe uya kuwa yena; Ke amalungisa aya kuhluma njengamagqabi.
29 Ogxugxisa indlu yakhe uya kudla ilifa elingumoya; Isimathane soba ngumkhonzi kontliziyo ilumkileyo.
30 Isiqhamo selungisa ngumthi wobomi; Umbambisi wemiphefumlo sisilumko.
31 Yabona, ilungisa liyavuzwa ehlabathini; Wobeka phi na ke ongendawo nomoni!


text:
Kukho imeko eqhelekileyo kwii-arhente zedijithali ezininzi ezijoliswe kumancinci xa umthengi ebuza ngoko iinkonzo ze-SEO, kwaye bavuma ukuncedisa, bengenalo ulwazi olwaneleyo kule ndawo kunye nabasebenzi beengcali. Siyakwazi ukuqonda isigqibo sabo njengoko abafuni ukulahlekelwa ngumthengi. Ngeenyanga eziliqela bazama ukufumana i-traffic kwiwebhusayithi kunye nokuphucula iindawo zazo. Nangona kunjalo, abakwazi ukufumana umphumo omuhle njengoko banako ubuchule obuncinane kule ndawo. Ukuba awufuni ukuchitha ixesha lokufunda i-SEO, kukho indlela yokuphuma. Unokufumana i-SEO intengiso yomthengisi.
Ngokuqhelekileyo, umthengisi we-SEO ngumntu okanye i-arhente enika uluhlu olubanzi lweenkonzo ze-SEO ngamanani afikelelekayo. Umthengisi we-injini yokukhangela i-intanethi uya kukunceda ukuba uphumelele umkhankaso wobuchule bokuxhobisa abaxumi bakho. Umthengisi we-SEO unokunika ixesha elide ongayinikela kwiinkalo zakho eziphambili kwaye unikezele iziphumo ezilungileyo kubathengi bakho.
Kulo nqaku, uya kufumana ulwazi oluncedo lokufumana umthengisi othe tye kunye nendlela onokuzuza ngayo kwiinkonzo zakhe.
Kutheni kufuneka usebenzise inkqubo ye-SEO reseller? Ukuthengisa
Okokuqala, i-SEO intengiso ye-SEO inokukunika ngezakhono zokuthengisa ezinamandla. Njengoko umsebenzi wakho awukuthengisi iinkonzo zokwenza umsebenzi, kodwa ukuthengisa iimbono zokwenza izinto, kufuneka ukwazi ukuphendula imibuzo yabathengi ngeenkqubo zabo zokucwangcisa iwebhusayithi kunye neendlela ze-SEO oziphumezayo ukuze ufumane umphumo omuhle. Yilungele ukubonelela ngabaxhamli bakho ngeengxelo ze-SEO zenyanga kunye nolwazi lwezobuchwepheshe.
Ukuba inkqubo yakho yokuthengisela i-SEO iquka iinkonzo ze-SEO kuphela ezimhlophe.Kule meko, abathengi bakho abayi kukwazi ukuba uye waphuma ngaphandle kwezinye iinkalo. Kuthetha ukuba amava abathengi abachaphazelekayo kunye nenkampani yakho iya kubonisa emva kwakho, kungekhona kwiprogram yakho ye-SEO reseller. Yingakho kufuneka uqaphele xa ukhetha i-SEO reseller. Ulwazi lweMveliso
Kufuneka uqaphele iimbono ze-SEO kunye nezicwangciso ezibekayo emva kwemveliso yakho yokuthengisela ngaphandle. Kuya kukunceda uzwise ukukholisa kunye nobuchule. Ngaphezu koko, kuya kukunceda ukuba ukhokele abaxhasi bakho malunga nezicwangciso abazidingayo ukuze baqhube ishishini labo. Ukuqinisekisa ukuba uyakwazi ngokwaneleyo malunga nezicwangciso ze-SEO, kufuneka ukhethe inkqubo ye-SEO reseller ekunika uqeqesho oluqhelekileyo kwaye ungashiyi yakho.
Okwangoku, iinkonzo ze-SEO zinexabiso zindleko ezininzi. Umcebisi ophakathi we-SEO e-USA ufumana i-$ 150 ngeyure kunye nokuxhomekeka kwinqanaba lobuchule bakhe. Ngoko ukuba unquma ukuphuma kwi-SEO yakho, kufuneka ulungele ukuhlawula ngaphezu kwe-$ 100 ngeyure ukufumana iziphumo ezilungileyo. Unokufumana inzuzo kwi-SEO, njengoko kuya kukunceda ukuba ugcine imali kwiimivuzo zengcali kwaye ukhange abathengi abachaphazelekayo.


text:
1
Ke ubani xa athe wona ngokuthi, elivile izwi lesifungo sokuzishwabulela, elingqina ke, nokuba ubonile, nokuba uyazi, angaxeli: wobuthwala ubugwenxa bakhe.
2
Ubani osukuba echukumisa into yonke eyinqambi, nokuba sisidumbu sezinto eziphilileyo eziziinqambi, nokuba sisidumbu sezinto ezizitho zine eziziinqambi, nokuba sisidumbu sesinambuzane esiyinqambi, engakwazi oko: uyinqambi, uzeke ityala.
3
Xa athe wachukumisa ubuqambi bomntu, ubunqambi bakhe bonke ayinqambi ngabo, engakwazi oko, waza wabuya wakwazi oko: uzeke ityala.
4
Xa ke ubani athe wafunga, waphololoza ngomlomo wakhe, esithi, uya kwenza into, nokuba imbi, nokuba ilungile, ezintweni zonke athe waziphololoza umntu ngesifungo, engakwazi oko, waza wabuya wakwazi oko: uzeke ityala nangayiphi kwezo nto.
5
Kothi ke, xa athe wazeka ityala nangayiphi kwezo nto, ayivume into one ngayo;
6
alizise idini letyala lakhe kuYehova, ngenxa yesono sakhe one ngaso, azise ithokazi lasempahleni emfutshane, imvanazana nokuba litakanekazi lebhokhwe exhonti, libe lidini lesono, aze umbingeleli amcamagushele ngesono sakhe.
7
Ukuba ke isandla sakhe sithe asaba nakuyifumana into elingana netakane, wozisa kuYehova idini letyala lakhe one ngalo, amahobe amabini, nokuba ngamagobo evukuthu abe mabini, elinye libe lidini lesono, elinye libe lidini elinyukayo.
8
Wowazisa kumbingeleli, asondeze eledini lesono kuqala, aliqhawule intloko ngasentanyeni, angalahluli kanye;
9
afefe ngenxalenye yegazi ledini lesono ecaleni lesibingelelo, eliseleyo igazi likhanyelwe esisekweni sesibingelelo. Lidini lesono ke elo.
10
Elesibini maze alenze idini elinyukayo ngokwesiko, umbingeleli amcamagushele ngesono sakhe one ngaso; woxolelwa ke.
11
Ukuba ke isandla sakhe sithe asaba nakuwafumana amahobe amabini, nokuba ngamagobo evukuthu amabini, wozisa umsondezo wakhe lowo wonileyo, ube sisahlulo seshumi se-efa yomgubo ocoliweyo, ube lidini lesono, angabeki oli phezu kwawo, angabeki ntlaka imhlophe phezu kwawo; kuba lidini lesono elo.
12
Wowuzisa kumbingeleli, umbingeleli asube kuwo, sizale isandla sakhe, aqhumisele ngesikhumbuzo salo esibingelelweni, phezu kokudla kwasemlilweni kukaYehova. Lidini lesono ke elo.
13
Umbingeleli womcamagushela ngesono sakhe one ngaso, nangayiphi kwezo nto; woxolelwa ke. Oseleyo woba ngowombingeleli, njengomnikelo wokudla.
14
Wathetha uYehova kuMoses, esithi,
15
Xa ubani athe wameneza, wona ezintweni ezingcwele zikaYehova ngokulahleka, wozisa idini letyala lakhe kuYehova, inkunzi yemvu egqibeleleyo yasempahleni emfutshane, iyeyeeshekele zesilivere ngokweshekele yengcwele ngokulinganisela kwakho, ibe lidini letyala.
16
Nento one kuyo ezintweni ezingcwele, makayimisele, ongeze isahlulo sesihlanu phezu kwayo, ayinike umbingeleli; umbingele amcamagushele ngenkunzi yemvu yedini letyala; woxolelwa ke.
17
Nokuba ubani uthe wona, wenza into kumthetho kaYehova, nokuba nguwuphi na, wento engeyakwenziwa, engazi: uzeke ityala, ubuthwele ubugwenxa bakhe.
18
Wozisa kumbingeleli inkunzi yemvu egqibeleleyo yasempahleni emfutshane, ngokulinganisela kwakho, ibe lidini letyala; umbingeleli amcamagushele ngokulahleka kwakhe alahleke ngako, engazi; woxolelwa ke.
19
Lidini letyala ke elo; unetyala okunene kuYehova.


text:
Chapter 3
1 Kungoko kwathi, singasenakuzibamba, kwakholeka kuthi ukuba sisale eAtene sedwa.
2 Sathuma uTimoti, umzalwana wethu, umlungiseleli kaThixo, osebenza nathi ezindabeni ezilungileyo zikaKristu, ukuze anizimase, anivuselele ngenxa yokholo lwenu,
3 kungabikho namnye ushukunyiswayo zezi mbandezelo; kuba nisazi ngokwenu ukuba simiselwe zona.
4 Kuba xenikweni besikuni, sanixelela ngenxa engaphambili ukuba siza kubandezelwa; njengokuba kwaba njalo, nani niyazi.
5 Ngenxa yoko nam ndithe, ndingasenakuzibamba, ndathumela ukuba ndilwazi ukholo lwenu, hleze abe unihendile uMhendi, saba sifuma ne sabulaleka.
6 Ngoku ke uTimoti, efikile nje kuthi evela kuni, wasishumayeza iindaba ezilungileyo zokholo nezothando lwenu; nokuba nihlala ninokusikhumbula okuhle, nilangazelela ukusibona, kwanjengokuba nathi silangazelela ukunibona.
7 Ngenxa yoko sithuthuzelekile, bazalwana, nini, kuyo yonke imbandezelo nengxakeko yethu ngalo ukholo lwenu;
8 ngokuba ngoku siphilile, ukuba nina nithi nime eNkosini.
9 Kuba singambuyekeza ngambulelo mni na uThixo ngani, kulo lonke uvuyo esivuya ngalo ngenxa yenu phambi koThixo wethu,
10 ubusuku nemini sikhunga ngokugqithiseleyo kakhulu, ukuba sibubone ubuso benu, sikuzalise ukusilela kokholo lwenu?
11 Wanga ke uThixo ngokwakhe, uBawo wethu, neNkosi yethu uYesu Kristu, angayilungisa indlela yethu yokuza kuni.
12 Yanga ke iNkosi inganandisa, inityebise eluthandweni, omnye komnye nakubo bonke, kwanjengokuba nathi sisenjenjalo kuni;
13 ukuze izizimase iintliziyo zenu, zingabi nakusoleka, zibe ngcwele phambi koThixo uBawo wethu, ekufikeni kweNkosi yethu uYesu Kristu nabo bonke abangcwele bayo.


text:
Chapter 33
1 UManase ubeminyaka ilishumi linamibini ezelwe, ukuba ngukumkani kwakhe; waba neminyaka emashumi mahlanu anamihlanu engukumkani eYerusalem.
2 Wenza okubi emehlweni kaYehova, ngokwamasikizi eentlanga awazigqogqayo uYehova phambi koonyana bakaSirayeli.
3 Wabuya wazakha iziganga, awazidilizayo uHezekiya uyise; wabamisela ooBhahali izibingelelo, wenza ooAshera, wawunqula umkhosi wonke wezulu, wawukhonza.
4 Wazakha izibingelelo endlwini kaYehova, awathi uYehova, KuseYerusalem apho liya kuba khona igama lam ngonaphakade.
5 Wawakhela izibingelelo wonke umkhosi wezulu ezintendelezweni zombini zendlu kaYehova.
6 Yena wabacandisa oonyana bakhe emlilweni, emfuleni wakwaBhen-hinom, waba litola, wahlaba izihlabo, wakhafula, wamisa abaneshologu noosiyazi, wakwandisa ukwenza okubi emehlweni kaYehova, ukuba amqumbise.
7 Wawumisa umfanekiso oqingqiweyo abewenzile, endlwini kaThixo, awathi uThixo kuDavide nakuSolomon unyana wakhe, Kuyo le ndlu naseYerusalem, endiyinyulileyo ezizweni zonke zakwaSirayeli, ndiya kulibeka khona igama lam ngonaphakade,
8 ndingaphindi ndilususe unyawo lwamaSirayeli emhlabeni endawumisela ooyihlo; kodwa mababe bayakugcina ukukwenza konke endibawisele umthetho ngako, ngokomyalelo wonke nemimiselo namasiko, ngesandla sikaMoses.
9 Ke uManase wawalahlekisa amaYuda nabemi baseYerusalem, ukuba benze okubi, ngaphezu kweentlanga awazitshabalalisayo uYehova phambi koonyana bakaSirayeli.
10 UYehova wathetha kuManase nakubantu bakhe; abaphulaphula.
11 UYehova wabafikisela abathetheli bomkhosi wokumkani waseAsiriya; bambamba uManase ngamakhonkco, bamkhonkxa ngamakhamandela obhedu, bamsa eBhabheli.
12 Ekubandezelweni kwakhe wambongoza uYehova uThixo wakhe, wazithoba kakhulu phambi koThixo wooyise.
13 Wathandaza kuye, wathandazeka yena nguye, wakuva ukutarhuzisa kwakhe, wambuyisela eYerusalem ebukumkanini bakhe. Wazi ke uManase ukuba uYehova nguye onguThixo.
14 Emveni koko wakha udonga olungaphandle lomzi kaDavide ngasentshonalanga, lwaya eGihon esihlanjeni, lwaya ekungeneni ngesango leentlanzi, wayizunguleza iOfele, waluphakamisa kakhulu. Wamisa abathetheli bempi emizini yonke enqatyisiweyo kwaYuda.
15 Wabasusa oothixo bolunye uhlanga nemifanekiso endlwini kaYehova, nezibingelelo zonke abezakhe entabeni yendlu kaYehova, naseYerusalem; waziphosa ngaphandle komzi.
16 Wakha isibingelelo sikaYehova, wabingelela phezu kwaso imibingelelo yoxolo neyombulelo; wathi kumaYuda makamkhonze uYehova, uThixo kaSirayeli.
17 Abantu bebesabingelela noko ezigangeni; kodwa babingelela ke kuYehova uThixo wabo yedwa.
18 Ezinye izinto zikaManase, nomthandazo wakhe kuThixo, nokuthetha kweemboni ezibe zithetha kuye egameni likaYehova, uThixo kaSirayeli, nanzo zisemicimbini yookumkani bakwaSirayeli.
19 Nomthandazo wakhe, nokuthandazeka kukaThixo nguye, nezono zakhe, nokumeneza kwakhe, neendawo awakhela kuzo iziganga, wamisa ooAshera nemifanekiso eqingqiweyo, engekazithobi, nanzo zibhaliwe emicimbini kaHozayi.
20 UManase walala kooyise, wangcwatyelwa endlwini yakhe, uAmon, unyana wakhe, waba ngukumkani esikhundleni sakhe.
21 UAmon ubeminyaka imashumi mabini anamibini ezelwe, ukuba ngukumkani kwakhe; waba neminyaka emibini engukumkani eYerusalem.
22 Wenza okubi emehlweni kaYehova, njengoko wenza ngako uManase uyise. UAmon wabingelela kwimifanekiso yonke eqingqiweyo awayenzayo uManase uyise, wayikhonza.
23 Akazithobanga phambi koYehova, njengoko wazithobayo uManase uyise; ke yena lo Amon walikhulisa ityala.
24 Abakhonzi bakhe bamceba, bambulala endlwini yakhe.
25 Abantu belizwe bababulala bonke abacebi abo bokumkani uAmon. Abantu belizwe bamenza ukumkani uYosiya, unyana wakhe, esikhundleni sakhe.


text:
Chapter 5
1 Kumongameli: ngogwali. Umhobe kaDavide. Wabekele indlebe amazwi am, Yehova, Kuqonde ukucamanga kwam.
2 Libazele indlebe izwi lokuzibika kwam, Kumkani wam, Thixo wam; Ngokuba ndithandaza kuwe.
3 Yehova, uya kuliva izwi lam kwakusasa, Kwakusasa ndiya kuwusingisa kuwe umthandazo wam, ndibonisele.
4 Ngokuba wena akunguThixo onanze okungendawo, Akanakuphambukela kuwe onobubi.
5 Abanakuma abaqhayisi phambi kwamehlo akho; Uyabathiya bonke abasebenzi bobutshinga.
6 Uyabatshabalalisa abathetha amanga; Indoda enegazi nenkohliso ilisikizi kuYehova.
7 Ke mna, ndinokungena endlwini yakho ngenceba yakho eninzi, Ndiqubude, ndibhekise etempileni yakho engcwele ngokukoyika.
8 Yehova, ndikhaphe ngobulungisa bakho ngenxa yabandilaleleyo; Yilungelelanise indlela yakho phambi kwam.
9 Ngokuba emlonyeni wabo akukho nto imiyo, Umbilini wabo ngumeyeliselo; Lingcwaba elivuliweyo umqala wabo; Bathetha okugudileyo ngolwimi lwabo.
10 Bathwalise ityala, Thixo; Makatshitshe amaqhinga abo; Elukreqweni lwabo oluninzi batyhale, Ngokuba bakuphikisile.
11 Mabavuye bonke abazimela ngawe, Bamemelele ngonaphakade, ubakhusele; Badlamke ngawe abalithandayo igama lakho.
12 Ngokuba wena uyalisikelela ilungisa, Yehova, Ulihlanganisele ngenkoliseko njengekhaka.


text:
Uzenza Njani Izigqibo Zakho?
“Qhubekani nikuqonda into okuyiyo ukuthanda kukaYehova.”—EFESE 5:17.
IINGOMA: 69, 57
1. Yiyiphi eminye imizekelo yemithetho eseBhayibhileni, ibe ukuyithobela kusinceda njani?
EBHAYIBHILENI, uYehova usinike imithetho ecacileyo esixelela oko afuna sikwenze. Ngokomzekelo, usixelela ukuba singanquli izithixo, sibe, sinxile, okanye siziphathe kakubi. (1 Korinte 6:9, 10) UNyana kaYehova, uYesu, wabayalela ngokuthe ngqo abafundi bakhe wathi: “Hambani ke ngoko niye kubenza abafundi abantu beentlanga zonke, nibabhaptiza egameni loYise neloNyana nelomoya oyingcwele, nibafundisa ukuba bazigcine zonke izinto endiniyalele zona. Yaye, khangelani! ndinani yonke imihla de kube sekuphelisweni kwenkqubo yezinto.” (Mateyu 28:19, 20) Konke uYehova noYesu abasixelela ukuba sikwenze kunceda kwathina. Imithetho kaYehova isifundisa indlela yokuzinyamekela thina kunye neentsapho zethu, nendlela yokuhlala sisempilweni size sonwabe. Okona kubaluleke nangakumbi kukuba xa sithobela imiyalelo kaYehova kuquka nomyalelo wokushumayela, uyavuya aze asisikelele.
2, 3. (a) Kutheni iBhayibhile ingasiniki imithetho ngazo zonke iimeko zobomi? (b) Yiyiphi imibuzo esiza kuyiphendula kweli nqaku? (Jonga umfanekiso osekuqaleni.)
2 Kwangaxeshanye, iBhayibhile ayisiniki mithetho ngayo yonke into ebomini. Ngokomzekelo, akukho miyalelo ithe ngqo eBhayibhileni esixelela indlela yokunxiba. Oku kusibonisa indlela uYehova anobulumko ngayo. Nangona ifashoni itshintsha njengoko kuhamba ixesha, nabantu ehlabathini lonke benxiba iimpahla ezahlukahlukeneyo, yona iBhayibhile ayiphelelwa lixesha. Kwakhona, ayisiniki mithetho ngemisebenzi nangendlela yokuzonwabisa esimele siyikhethe okanye eyona nto ekufuneka siyenze ukuze sihlale sisempilweni. UYehova uvumela mntu ngamnye neentloko-ntsapho ukuba zizenzele ezi zigqibo.
3 Ngenxa yoko, xa kufuneka senze isigqibo esibalulekileyo ngobomi bethu sibe singafumani mthetho ngaso oseBhayibhileni, sisenokuzibuza: ‘Ngaba uYehova unomdla kwisigqibo endisenzayo? Ngaba angavuyiswa nayintoni na endikhetha ukuyenza logama nje ingangqubani namthetho useBhayibhileni? Ndingaqiniseka njani ukuba uza kuvuyiswa zizigqibo endizenzayo?’
IZIGQIBO ZETHU ZICHAPHAZELA THINA NABANYE ABANTU
4, 5. Izigqibo zethu zisichaphazela njani thina nabanye?
4 Abanye abantu bacinga ukuba banelungelo lokuhamba ngabayibonayo. Kodwa ke sifuna ukwenza izinto ezivuyisa uYehova. Ngoko ke, ngaphambi kokuba senze isigqibo, kubalulekile ukuba sicinge ngoko iBhayibhile ikutshoyo size siyithobele. Ngokomzekelo, iBhayibhile isixelela ngendlela uThixo avakalelwa ngayo ngokusetyenziswa kwegazi, ngoko silandela oko ikutshoyo. (Genesis 9:4; IZenzo 15:28, 29) Sinokuthandaza kuYehova sicele uncedo lokwenza izigqibo eziza kumvuyisa.
5 Izigqibo zethu ziyasichaphazela. Isigqibo esihle sinokusenza sisondele ngakumbi kuYehova. Sona isigqibo esibi sinokubonakalisa ubuhlobo bethu naye. Izigqibo zethu ziyabachaphazela nabanye. Asifuni kwenza nto inokukhubekisa okanye yenze buthathaka ukholo lwabazalwana bethu. Kwakhona, asifuni kuxabanisa abazalwana ebandleni. Ngoko ke, kubalulekile ukuba senze izigqibo ezihle.—Funda amaRoma 14:19; Galati 6:7.
6. Simele sizenze njani izigqibo zethu?
6 Xa iBhayibhile ingasixeleli ngokungqalileyo oko simele sikwenze, sinokuzenza njani izigqibo ezihle? Kunokuba senze ukuthanda kwethu, simele sicingisise kakuhle ngemeko yethu size senze isigqibo esikholisa uYehova. Ngoko sinokuqiniseka ukuba uza kusinceda sifumane imiphumo emihle.—Funda iNdumiso 37:5.
YINTONI UYEHOVA AFUNA NDIYENZE?
7. Xa kungekho mthetho oseBhayibhileni, sinokukwazi njani oko uYehova afuna sikwenze kwimeko ethile?
7 Sinokukwazi njani oko kuza kukholisa uYehova? AmaEfese 5:17 athi: “Qhubekani nikuqonda into okuyiyo ukuthanda kukaYehova.” Xa kungekho mthetho othe ngqo eBhayibhileni, simele siqonde oko uYehova afuna sikwenze kuloo meko. Sinokukwenza njani oko? Kufuneka sithandaze kuye size sivumele umoya wakhe oyingcwele usikhokele.
8. UYesu wakuqonda njani oko uYehova afuna akwenze? Yenza umzekelo.
8 UYesu wayesoloko ekuqonda oko uYehova afuna akwenze. Ngokomzekelo, xa izihlwele zazilambile, uYesu wathandaza waza wazondla ngommangaliso kwada kwakabini. (Mateyu 14:17-20; 15:34-37) Kodwa ngoxa wayelambile esentlango ibe uMtyholi emlinga ukuba ajike amatye abe zizonka, uYesu akazange avume. (Funda uMateyu 4:2-4.) Wayemazi kakuhle uYise, ngoko wayesazi ukuba uYehova akanakufuna asebenzise umoya oyingcwele ukuze anelise iimfuno zakhe. Wayeqinisekile ukuba uYise wayeya kumkhokela aze amnike ukutya xa ekudinga.
9, 10. Yintoni eza kusinceda senze izigqibo zobulumko? Zekelisa.
9 NjengoYesu, nathi sinako ukwenza izigqibo ezihle ukuba nje sivumela uYehova asikhokele. IBhayibhile ithi: “Kholosa ngoYehova ngayo yonke intliziyo yakho, ungayami ngokwakho ukuqonda. Uze umgqale yena ezindleleni zakho zonke, kwaye uya kuwenza uthi tye umendo wakho. Musa ukuba sisilumko kwawakho amehlo. Yoyika uYehova, usuke ebubini.” (IMizekeliso 3:5-7) Xa sifunda iBhayibhile size sifunde nangendlela uYehova acinga ngayo, siza kukuqonda oko afuna sikwenze kuloo meko sijamelene nayo. Yaye okukhona sifunda ngendlela uYehova acinga ngayo, kokukhona kuza kuba lula ukwenza izigqibo eziza kumvuyisa. Ngale ndlela, ‘zitsho iintliziyo zethu ziluthobele ulwalathiso lukaThixo.’—Hezekile 11:19.
10 Masithi ibhinqa elitshatileyo lisevenkileni lize libone izihlangu ezihle. Kodwa ke zibiza imal’ enjengemali. Nangona umyeni walo engekho, liyakwazi oko aza kukucinga xa lisebenzisa imali engako. Liyazi njani loo nto? Kaloku sele benexesha betshatile, ngoko liyayazi indlela afuna bayisebenzise ngayo imali abanayo. Ngokufanayo, xa sifunda ngendlela uYehova acinga ngayo nezinto azenzileyo kwixesha elidlulileyo, siza kukwazi oko afuna sikwenze kwiimeko ezahlukahlukeneyo.
UNOKUKWAZI NJANI OKO UYEHOVA AKUCINGAYO?
11. Yiyiphi imibuzo esinokuzibuza yona xa sifundisisa iBhayibhile? (Jonga ibhokisi ethi “ Xa Ufundisisa IBhayibhile, Zibuze.”)
11 Sinokukwazi njani oko uYehova akucingayo? Eyona nto ibalulekileyo esinokuyenza kukufunda iBhayibhile rhoqo. Njengoko sifunda, sisenokuzibuza: ‘Le nto indifundisa ntoni ngoYehova? Kwakutheni ukuze enze ngale ndlela?’ NjengoDavide, nathi simele sicele uYehova asincede simqonde ngakumbi. UDavide wabhala wathi: “Ndazise iindlela zakho, Yehova; ndifundise iindlela zakho. Ngokuba unguThixo ongumsindisi wam. Bendithembele kuwe imini yonke.” (INdumiso 25:4, 5) Xa sifunda ngoYehova, sinokucinga ngeemeko apho sinokulusebenzisa khona olo lwazi silufumeneyo. Ngaba sinokulusebenzisa entsatsheni, emsebenzini, okanye entsimini? Xa sicinga ngemeko ethile, kuza kuba lula ukuyazi indlela uYehova afuna silusebenzise ngayo ulwazi esilufumeneyo.
Ukuze sazi oko uYehova akucingayo simele sifunde iBhayibhile rhoqo
12. Zinokusinceda njani iimpapasho neentlanganiso zethu sazi indlela uYehova acinga ngayo ngemibandela eyahlukahlukeneyo?
12 Enye indlela esinokufunda ngayo ngoYehova, kuxa sinikela ingqalelo koko sikufundiswa yintlangano yakhe ngeBhayibhile. Ngokomzekelo, xa kufuneka senze isigqibo, iWatch Tower Publications Index kunye neSikhokelo Sokuphanda SamaNgqina KaYehova zinokusinceda sikuqonde oko uYehova akucingayo.Kwakhona, sinokungenelwa kwiintlanganiso zamaKristu xa siphulaphula ngenyameko size sigqabaze, naxa sicamngca ngoko sikufundiswayo. Oku kuza kusinceda sicinge ngendlela uYehova acinga ngayo. Siza kutsho sikwazi ukwenza izigqibo eziza kumvuyisa aze asisikelele.
CAMNGCA NGOKO UYEHOVA AKUCINGAYO NGAPHAMBI KOKWENZA ISIGQIBO
13. Yenza umzekelo wendlela esinokusenza ngayo isigqibo sobulumko xa sicinga ngendlela uYehova acinga ngayo?
13 Makhe sihlolisise umzekelo wendlela esinokwenza ngayo izigqibo zobulumko xa sicinga ngendlela uYehova acinga ngayo. Mhlawumbi ufuna ukuba nguvulindlela, ibe sele wenze utshintsho ebomini bakho ukuze uchithe ixesha elininzi entsimini. Kodwa awuqinisekanga enoba uza kuyimela na into yokuba nemali encinane nezinto ezimbalwa. Ewe kona, iBhayibhile ayitsho ukuba simele sibe ngoovulindlela ukuze sikhonze uYehova. Sinako ukumkhonza ngokuthembeka singabavakalisi. Kwelinye icala, uYesu wathi uYehova uyabasikelela abo bancama izinto zabo ngenxa yoBukumkani. (Funda uLuka 18:29, 30) IBhayibhile ikwathi uYehova uyavuya xa siziqongqotha ukuze simzukise, ibe ufuna simkhonze sonwabile. (INdumiso 119:108; 2 Korinte 9:7) Ngokuthandaza size sicamngce ngezi zinto, sinako ukwenza isigqibo sobulumko aza kusisikelela uYehova.
14. Sinokukwazi njani ukuba indlela ethile yokunxiba iyamkholisa uYehova?
14 Nanku omnye umzekelo: Masithi uthanda indlela ethile yokunxiba, kodwa uyazi ukuba abanye ebandleni bangaphazamiseka xa unxiba ngolo hlobo. IBhayibhile ayithethi nto ngaloo ndlela yokunxiba. Ngoko ke, ungakwazi njani oko uYehova akucingayo? IBhayibhile ithi: ‘Abafazi mabazihombise ngesinxibo esilungiswe kakuhle, ngokuthozama nangengqondo ephilileyo, kungekhona ngezimbo zokulukwa kweenwele nokunxitywa kwegolide neeperile nezambatho zeendleko ezinkulu, kodwa ngendlela efanele abafazi abazibanga behlonela uThixo, oko kukuthi, ngemisebenzi elungileyo.’ (1 Timoti 2:9, 10) Phofu ke, bonke abakhonzi bakaYehova, kuquka namadoda, banokufunda nto ithile kula mazwi. Xa sithozamile, siyayicingela indlela abanye abanokuvakalelwa ngayo ngeempahla esizinxibayo. Ibe ngenxa yokuba sibathanda abazalwana bethu siyakuphepha ukubakhubekisa nokubacaphukisa. (1 Korinte 10:23, 24; Filipi 3:17) Ukuba sicinga ngoko iBhayibhile ikutshoyo kunye nendlela uYehova acinga ngayo, sinako ukwenza izigqibo aza kuvuyiswa zizo.
15, 16. . (a) Uvakalelwa njani uYehova xa siqhubeka sicinga ngokuziphatha okubi? (b) Xa sikhetha iindlela zokuzonwabisa, sinokukwazi njani oko kwamkelekileyo kuYehova? (c) Izigqibo ezibaluleke kakhulu zifanele zenziwe njani?
15 EBhayibhileni sifunda indlela aba buhlungu kakhulu ngayo uYehova xa abantu besenza izinto ezimbi, naxa becinga ngezinto ezimbi. (Funda iGenesis 6:5, 6.) Icacile ke into yokuba uYehova akafuni sizonwabise ngeengcinga zokuziphatha kakubi. Enyanisweni, ukuba siqhubeka sicinga ngezi zinto sisenokuzibhaqa sizenza. Kunoko, uYehova ufuna sicinge ngezinto ezinyulu nezicocekileyo. Umfundi uYakobi wabhala wathi ngobulumko bukaYehova, “Okokuqala nje bunyulu, bandule ke bube boboxolo, bube nengqiqo, bulungele ukuthobela, buzele yinceba neziqhamo ezilungileyo, abucaluli ngokukhetha ubuso, abunaluhanahaniso.” (Yakobi 3:17) Ngoko iBhayibhile isifundisa ukuba siphephe nayiphi na indlela yokuzonwabisa enokusenza sicinge okanye sinqwenele ukwenza izinto ezingamanyala nezimbi. Yaye ukuba sikuqonda kakuhle oko uYehova akuthandayo nakuthiyileyo, kuza kuba lula ngathi ukukhetha iincwadi, iimuvi, okanye imidlalo efanelekileyo. Asisayi kubuza kwabanye ngoko sifanele sikwenze.
16 Xa kufuneka senze isigqibo, kudla ngokubakho amacebiso amaninzi esinokukhetha kuwo asenokuvuyisa uYehova. Kodwa xa kufuneka senze isigqibo esibaluleke kakhulu, kungakuhle ukufuna icebiso kumdala, kumzalwana okanye udade onamava. (Tito 2:3-5; Yakobi 5:13-15) Ewe kona, asimele sicele loo mntu ukuba asenzele isigqibo. Kunoko, simele sicinge ngoko sikwaziyo okuseBhayibhileni, sandule ke senze isigqibo sethu. (Hebhere 5:14) Umpostile uPawulos wathi: “Ngamnye uya kuthwala owakhe umthwalo.”—Galati 6:5.
17. Ziziphi iingenelo esizifumanayo xa sisenza izigqibo ezivuyisa uYehova?
17 Xa sisenza izigqibo ezivuyisa uYehova, sisondela ngakumbi kuye, ibe uya kukholiswa sithi aze asisikelele. (Yakobi 4:8) Ngaloo ndlela, ukholo lwethu luya komelela nangakumbi. Ngoko ke, masicamngce ngoko sikufundayo eBhayibhileni ukuze siyiqonde indlela uYehova acinga ngayo. Kakade ke, siya kusoloko sinento entsha esinokuyifunda ngoYehova. (Yobhi 26:14) Kodwa ukuba sisebenza nzima ngoku sifunda ngoYehova, siya kuba nobulumko size sikwazi ukwenza izigqibo ezihle. (IMizekeliso 2:1-5) Amacebo abantu ayatshintsha, kodwa uYehova yena akatshintshi. Umdumisi wathi: “Icebo likaYehova liya kuma kuse kwixesha elingenammiselo; iingcamango zentliziyo yakhe zisuka kwesinye isizukulwana ziye kwesinye.” (INdumiso 33:11) Kucacile ukuba, sinokwenza ezona zigqibo zihle xa sifunda ukucinga ngendlela uYehova acinga ngayo, size senze oko kumvuyisayo.